text:
Come, let's do something for Bhojpuri...
करुनाकर रमायन (भोजपुरी महाकाव्य)
बालकाण्ड (२८ वाँ किस्त)
चौपाई-
सगरे काम उहे सब होले। रीत रिवाज धरम जे बोले।।
सुभ करमन के छाँट-छाँट के। करे लोग सब बाँट-बाँट के।।
सुखवा फइलल सब जगही बा। दुख के ना लवलेस कहीं बा।।
जवन जघे रनिवास लगल बा। ओकर अजबे भाग जगल बा।।
गाई के कुछ गोबर आइल। बाहर-भीतर जघे लिपाइल।।
बरन-बरन के अछत रँगाइल। जघे-जघे चैका पूराइल।।
सुभ बिआह के लउके लच्छन। बनल चितर सब अइसन अइसन।।
घास-फूस सब गाछ बिरिछिया। पहिरेले सोभा के बिछिया।।
हरदी चन्नन अगर धूप के। बरखा होखत रहे रूप के।।
पंडित जी हरदी चढ़ववले। विधि विधान आगे बढ़ववले।।
दोहा-
हुलस-हुलस के भइल सब, हरदी के सुभ कार।
मेहरारुन के बहुत अब, जूटल रहे बजार।।२५२।।
चौपाई-
जवन हाल येन्ने बा वर के। उहे हाल कनिया के घर के।।
उहँवो हरदी चंनन लागल। दुखवा जनकपुरी से भागल।।
माँगर होते साँझ पुजाइल। मटकोरा के कार नधाइल।।
दूनू ओर भइल मटकोरा। सुख छउके चढ़-चढ़ के कोरा।।
कवनो लेखा बीतल रतिया। लागल भोरे सजे बरतिया।।
बाजे लगल सुहावन बाजा। दूर-दूर के अइले राजा।।
चलल बरात पुरा सरिया के। पहुँचल जनक दुआरी जाके।।
सोभा फइल गइल छितरा के। पूजा पहिल भइल दुअरा के।।
नारी रहली गावत मंगल। अलगे-अलगे बना-बना दल।।
दसरथ के स्वागत में सुरखुर। जूटल लागे पुरा जनकपुर।।
दोहा-
गनपति के पूजा भइल, हरसित बा सब लोग।
जनवासे लवटल सभे, खा के छप्पन भोग।।२५३।।
चौपाई-
चलले भसुर सुजग्य अँगनवा। झूम उठल सखिअन के मनवा।।
लगली गीत मधुर धुन गावे। भसुरू के बकलोल बनावे।।
भकुआ भसुर कहाँ से अइले। नीमन ना गहना ले अइले।।
दुलहिन जोग न लउके सारी। नाव हँसवले ईहो भारी।।
लउकें भसुर बड़ा दँतचिअरा। पोंछ रँगा के आइल सिअरा।।
दछिना में के जम्मा जोड़ा। पहिर के लागें बंठा घोड़ा।।
कइसन इनकर बाड़ी माईं। मँगनी में लहली जनमाई।।
कइसे बानी आज बिकाइल। भसुर भरइता बन के आइल।।
राउर मुँहवा लागे चिपरी। देख-देख बाजेला थपरी।।
लागीने रउआ खनदानी। तन में तनको नइखे पानी।।
दोहा-
मुरई अइसन नाक बा, कोंहड़ा निअर कपार।
कान कराही के निअर, अँखिया मुनल बिलार।।२५४क।।
कार निरीछन के भइल, बग-बग बरे सिंगार।
सुध-बुध कइले बा खतम, माया के बाजार।।२५४ख।।
चौपाई-
दुलहा सबके बारी आइल। अँगना में अइले हरसाइल।।
पहिर-पहिर के सुन्नर सारी। परिछे उनके चलली नारी।।
तरे-तरे के लउके रँगवा। थिरकत रहे खुसी से अँगवा।।
बिजुरी जइसे चमकत भागे। वइसे रूप सखिन के लागे।।
रूप-छड़ी सब डेग बढ़ावें। मनसा के मन फूल लुटावें।।
दुल्हा बनल बरम मनभावन। माया घर होखे परछावन।।
मनवा में उछाह बा भारी। हाथे सोहे कंचन-थारी।।
ताकत-झाँकत तन सइहारत। डेग-डेग छवि दिअना बारत।।
काजर के चिकनाई भारी। नाचेली अँखिया रतनारी।।
लागे देंह बहुत रति धइली। बनल पुजारी परिछे अइली।।
रूप-रास लउके घर आइल। छलके लागल नेह खखाइल।।
दुल्हा देख जुड़ाइल नयना। चलली परिछे सास सुनयना।।
दोहा-
परिछत लउकल रूप जे, गइली ऊ घबड़ाय।
रूप चतुरभुज देख के, सुध-बुध गइल भुलाय।।२५५क।।
चारू भाइन के भइल, परछावन के कार।
घरवे में घूमत रहे, सोभा के संसार।।२५५ख।।
चौपाई-
सभ्भे तब मड़वा में आइल। सुभ बिआह के कार नधाइल।।
चउका पर सब बइठल दुलहा। सबके नजर भइल बा खुलहा।।।
पूजा गौरी के गनेस के। सब देवन सँघवा महेस के।।
पंडित जी लगले करवावे। सब मंगल मंतर पढ़वावे।।
तब पंडित के निकलल बानी। सँघवा ले आपन महरानी।।
महाराज मड़वा में आईं। हाली कन्यादान कराईं।।
जनकराज मड़वा में अइले। वर के सोझा आसन धइले।।
सिय के सँघे सुनयना अइली। ऊहो आपन आसन धइली।।
सजा-सजा के रतन निधी से। होला कन्यादान विधी से।।
राजा-रानी हाथ पकड़ के। सौंपेले सीता रघुवर के।।
दोहा-
चारू बहिनिन के भइल, अइसे कनयादान।
भइलस पूरा प्रेम से, विधि के रचल विधान।।२५६।।
चौपाई-
कनयादान करा के मन से। राजा चल गइले आँगन से।।
जीवन के सब मरम बुझा के। पंडित जी कहले समुझा के।।
चिटुकी में सेनुर पकड़वले। वर से सेनुरदान करवले।।
अमर-घूर असथिर सरिआ के। राम बहोरें माँग सिया के।।
बनवा में जइसे माया के। ग्यानी चलें मसाल जरा के।।
सागर में जइसे दुधवा के। सूँढ़ी लमल नेह के आके।।
जीभ लफा जहँवा ले आँटे। सँपवा फेन रूप के चाटे।।
सतदल कमल सुहाला जइसे। वर के बाँह लगेला वइसे।।
सोभा के सागर के आगे। रोकत राह बाँह ऊ लागे।।
मन के बेसी जवन लुभावे। रूप कहीं ऊ भाग न पावे।।
दोहा-
येही लेखा हो गइल, सबके सेनुरदान।
अँगना में लागत रहे, उगल चार बा चान।।२५७क।।
नारी सब सुर में सजा, गावें मंगल गीत।
अमर रहे जोड़ी सदा, नाहीं घटे पिरीत।।२५७ख।।
चौपाई-
विधिवत फेर चुमावन भइले। तब सभ्भे कोहबर में गइले।।
पहुँच दुआरी पर सब नारी। खड़िआइली सब हाथ पसारी।।
कहली पहिले नेग लिआईं। पहुना जी कुछ दुहरा गाईं।।
जबले नाहीं नेग चुकायब। तबले ना कोहबर में जायब।।
केहू धऽ के ओह हिलावे। केहू ला के दही चटावे।।
केहू पारेला चुचकारी। केहू हँस-हँस देला गारी।।
केहू पाँजर में खोदेला। केहू गाली में गोदेला।।
केहू होके ऊपरवाँती। धीरे से बोले जिभजाँती।।
कहके कुछ रख दीं मनवा के। जइसे रखनी हऽ पनवा के।।
प्रेम छछाते धइले तन के। बान्हेला बरिआईं मन के।।
बरम बिछा के जइसे माया। लुकववले बा आपन काया।।
कमलन के दल में अझुरा के। भागे ना भँवरा अगुता के।।
दोहा-
बरवन के गत बा उहे, माया दल के बीच।
कमल बीज जइसे रहे, बइठल पोखर कीच।।२५८क।।
कोहबर में पहिले मिले, दू जिउआ अग्यात।
इहँवे से संबन्ध के, होखेला सुरुआत।।२५८ख।।
बन्हन भारी नहे के, छोड़ेला उदगार।
बानी बदले गीत में, झकझोरे जब प्यार।।२५८ग।।
चतुर चिरौनी देख के, मुस्कइनी भगवान।
बस में होके प्यार के, बन गइनी रसखान।।२५८घ।।
चौपाई-
कहनी प्रभु कइसे चूप रहीं। दोहरा से दुहरा का कहीं।।
अबले ईहे सुननी मननी। नारी भाव जगत के जननी।।
हरदम रस के रहे जरूरत। मिले देख नारी के सूरत।।
कुल के सेवा करे कुँआरी। पोसे जीव बनत महतारी।।
जे येकर जौवन रस पावे। लोहा के ऊ चना चबावे।।
हाव-भाव, रस ओज कलपना। रीत पीरित गीत के सपना।।
सगरे सुग्घर मीठ जगत के। होखेला नारी के तत के।।
ईहे भाव हई भासा के। ईहे किरन हई आसा के।।
येही पर बा जगत निछावर। करिआ गोर न देखे साँवर।।
निकले दुहरा येही दह से। पनके प्यार नार के गह से।।
दोहा-
भरम आज मेटल सजी, भइल पुरा परतीत।
नारी के ये जात से, सकी न केहू जीत।।२५९क।।
रसना में रस बोर के, बोले जब रस राज।
चंचल चित के सखिन के, असथिर भइल मिजाज।।२५९ख।।
सखी सब सिलवट तोप के, कहली लागीं गोड़।
ना तऽ बीचे में सिया, चल दींहे घर छोड़।।२५९ग।।
प्रभु जी तब मुस्काइके, तुरत नववनी माथ।
सीव रूप सिलवट भइल, छूअत प्रभु के हाथ।।२५९घ।।
चौपाई-
बीतल रात भोंर हो गइले। दुलहा सब जनवासे अइले।।
निबरित हो भइले तइयारी। खाये खीर चले ससुरारी।।
सरिआ के आइल जब थारी। बान्ह झुमेटा अइली नारी।।
तब सरधा से सास सुनयना। बोलेली रस बोरल बयना।।
बबुआ सभ्भे दीं बतलाई। का चाहीं अब खीर खवाई।।
कहे राम का अजमाईने। काहें हमके लजवाईने।।
ना हमरा कुल के ई भावे। कतहीं केहू हाथ बढ़ावे।।
मरद कबो ना मुँहवा खोले। लालच में टिसुना ना डोले।।
कइसे ऊहो मरद कहाई। जे दोसर के खाय कमाई।।
बाटे कवनो इच्छा नाहीं। खाली हमरा आसिस चाहीं।।
दोहा-
ओही से जिनगी कटी, चाहीं ना कुछ नेग।
परमारथ के राह में, बढ़त रहे ई डेग।।२६०क।।
कब्बो ना अवसर मिले, खाईं अनकर चीज।
बुधिया बिगड़े ना कबो, मन ना बने मरीज।।२६०ख।।
ताकत होखे जाँघ में, तब्बे करीं बिआह।
अनके धन मत छीन के, अपन बिगाड़ीं राह।।२६०ग।।
चौपाई-
बर के बतिया सुनत सुनयना। मन में भारी पवली चयना।।
बर सुजोग सब लेखा बाड़ें। बड़ा नीक बतिआवऽ ताड़ें।।
छप्पन बिजन तुरत रिन्हाइल। समधी सँघ सब खाये आइल।।
धऽ-धऽ नाव भइल तब गारी। हरसित बा सगरे नर नारी।।
खा-खा के रसदार रसोई। सुध-बुध लागे गइलस खोई।।
खा के लोग अघाते नइखे। गा के गला दुखाते नइखे।।
दूनू ओरी होड़ समाइल। केहू ना चाहे पछुआइल।।
खतम कार भोजन के भइलस। मनझाँका के बेरा अइलस।।
ढकें माथ दसरथ जी अइनी। मड़वा के उजिआगर कइनी।।
मुकुट मनी से दमके मड़वा। बा दुलार के आइल बढ़वा।।
भारी भरखम ससुर बढ़इता। बचन करम के महाअढ़इता।।
रतन लुटावत खोलें सारी। मंगल गीत सुनावे नारी।।
दोहा-
बिधि बिआह के हऽ इहे, सबसे आखिर बीध।
पिता परन लेले इहाँ, बन के साधू सीध।।२६१क।।
माथ ढकत कहनी बचन, बनके बहुत उदार।
दहब ना होखे अब कबो, इज्जत तहर उधार।।२६१ख।।
नाही दुख देखब तहर, जबले रही परान।
तहरे मरजी से चली, सगरे कुल खनदान।।२६१ग।।
.......
फेरू आगे...
Views: 25
गुरुजी प्रनाम आ जय भोजपुरी
हरमेसा लेखा एक दम बेजोड भाव से भरल , मन के संतुष्ट करत एगो बेजोड हिस्सा करुनाकर रामायन से ।
जय भोजपुरी
गुरू जी प्रनाम,
मन के हरीहर कर देत बावे सगरी चौपाई अउर दोहा। बहुत निमन...।
जय भोजपुरी
Comment
© 2012 Created by Admin.


c: text/html

text:
लखनऊ। पिछला दू महीना में देश के सबसे बड दोपहिया वाहन बनाये वाली कंपनी बजाज ऑटो लिमिटेड के गाडियन के बिक्री में भारी उछाल देखल गइल बा। आ कंपनी कुछ विशेष ऑफर देके भाग्यशाली विजेता लोग के भोजपुरी अभिनेता मनोज तिवारी के हाथ से पुरस्कृत भी करा रहल बिया।
एही क्रम में आज मनोज तिवारी लखनऊ में बजाज के चुनिदा ग्राहकन के गाडी के चाबी सौंप रहल बाडे, आ काल्ह उनुकर इहे कार्यक्रम बनारस में करे के योजना बा। एकरा अलावा एही महीना के 13 तारीख के उनुकर पटना भी आये के कार्यक्रम बा।
ज्ञात होखे के मनोज तिवारी बजाज ऑटो से करीब दू साल से जुडल बाडे, आ बिहार, उत्तर प्रदेश आ झारखंड में ओकरा ग्राहकन खातिर कई गो विशेष कार्यक्रम भी क चुकल बाडे। कई गो आउर भी ब्रांड खातिर काम क रहल मनोज के अब शायद विज्ञापन इंडस्ट्री भी हाथों-हाथ ले रहल बाटे।

robotstxt: allowed

filter: keep


text:
Come, let's do something for Bhojpuri...
करुनाकर रमायन
(भोजपुरी महाकाव्य)
बालकाण्ड (१४ वाँ किस्त)…
Added by Vratraj Dubey 'Vikal' on February 27, 2012 at 5:30pm — 4 Comments
ई कविता अंगरेजी मे साबेरिया के " एलितेत नेतुश्किन ( Alitet Nemtushkin ) के लिखल ह जवना के अनुवाद ठाकुर विकास सिन्हा ( ठाकुर भईया ) कईले बानी । सोचनी ह एह सुनर कविता से परिचय सब भोजपुरिया के होखे ।
.
..
...
....
अगर हम आपन बोली भुला जाईं
उ गीत आउर सुर भुला जाईं
जे हमार पुरखा पुरनिया गईले रहन
त हमार जीभ कान के कौन काम ?
हमार नाक के का फ़ायदा
जे आपने माटी के गंध भुला जाए
उ हाथ गोड…Continue
Added by नबीन भोजपुरिया ( NB ) on February 27, 2012 at 7:30am — 11 Comments
एगो गांव में बहुत जोर शोर से नाटक के तैयारी चलत रहे । रामायण के कथा पर आधारित नाटक रहे । इलाका में जहाँ पांच आदमी जुटस एही नाटक के चर्चा रहे ।धीरे –धीरे दिन नियराये लागल ।चार दिन .....तीन दिन ...दू दिन.....बस काल्हुए त बा । लइका बच्चा जय बजरंग बली आ जय श्रीराम के नारा लगावत गांव के परिक्रमा कर रहल बाडन स । एह सब माहौल से अलग नाटक मंडली के डाइरेक्टर के ओठ पर फफरी परल रहे । काहें ना परो –नाटक होखे के एक दिन पहिले हनुमान जी के रोल करे वाला बेचू…Continue
Added by sanjay kumar singh on February 26, 2012 at 10:28pm — 14 Comments
बिहार मे पटना शहर के एस पी एगो लईकी बिआ ओकर नाव ह किम । दु दिन पहिले के बात ह उ एगो अधेड मेहरारु के एगो चटकन मार देले रहे जवना ओजह से विधानसभा मे हंगामा हो गईल आ नितिश कुमार के माफी मांगे के परल । एह घटना के ले के फेसबुक प भी खुब बतकही भईल आ बतकही मे खास इहे रहे की जनता मालिक ह उ हाथ कईसे उठा देहलस , त केहु ओकरा मुर्गी त केहु माल त केहु आईटम त केहु कुछ कहि के बतकही के माजा उठवलस । अब देखल जाउ घटना का ह ।
पटना मे एक जगहा कंस्ट्रक्सन के काम चलत बा…
Added by नबीन भोजपुरिया ( NB ) on February 25, 2012 at 8:38pm — 8 Comments
करुनाकर रमायन
(भोजपुरी महाकाव्य)
बालकाण्ड (१३ वाँ किस्त)
चौपाई-…
Added by Vratraj Dubey 'Vikal' on February 25, 2012 at 7:30pm — 4 Comments
Added by Anoop Srivastava on February 24, 2012 at 5:09pm — 6 Comments
प्रणाम आ जय भोजपुरी
आधवा से बेसी सांच बा बाकी मानी त ठीक ना त बस अईसही मन के भरम बुझि के पढि लेहला के काम बा !
ओकर माई
चार दिन पहिलही
पेट चिराईल रहे
संवसे चेका भईल कैंसर
पेट से निकलाईल रहे
गरमी के दिन
पसेना से भीजल
खांसत
कबो जनेरा के खुंटी के
पीट पीट माटी गिरावत
चुल्हा मे जोरत
बबुआ खाति फरौठा चाह
बबुआ बबुआ चिचलात
ए सुमनी बोलाउ ने रे
बुझाता बबुआ के नईखे…
Added by नबीन भोजपुरिया ( NB ) on February 23, 2012 at 11:30pm — 10 Comments
करुनाकर रमायन
(भोजपुरी महाकाव्य)
बालकाण्ड (१२ वाँ किस्त)
चौपाई-
दे दी…
Added by Vratraj Dubey 'Vikal' on February 22, 2012 at 7:00pm — 3 Comments
जय भोजपुरी आ प्रणाम ........
Added by Brij Kishor Tiwari on February 21, 2012 at 4:30pm — 11 Comments
अन्हरिया के मारल अंजोरिया के खोजे ,
Added by sanjay kumar singh on February 20, 2012 at 9:00am — 11 Comments
-: महासिवरात के पावन अवसर पर :-
सिवसकती संसार में सबसे हवे महान
जवना के बस में हवे जिउअन के कलयान
जिउअन के…
Added by Vratraj Dubey 'Vikal' on February 19, 2012 at 8:00pm — 6 Comments
प्रनाम आ जय भोजपुरी !
एक साथ रहला पर भी,
न ताल मिलेला,
न मेल होखेला !
हमरे देश के लोकतन्त्र में,
इहे खेल रोज़ होखेला…Continue
Added by arjun rai 'भोजपुरिया' on February 15, 2012 at 8:30am — 4 Comments
सब केहू के जय भोजपुरी,
अगर रौवा बिना मतलब बहुत सारा सॉफ्टवेर डाउनलोड करत रहेनी ता सावधान हो जाई |
कई लोग के आदत होला की उ बिना मतलब बहुत सारा सॉफ्टवेर डाउनलोड करत फिरेला लोग जईसे हमरे के ले ली हम बिना मतलब कही सी भी कौनो सॉफ्टवेर डाउनलोड कर लेनी खाली अच्छा लागला पर लेकिन जब लात पडल {मार गलती पर पड़ेला सुधारे खातिर, लेकिन लात थेथरई पर पड़ेला…Continue
Added by FAIYAZ AHMAD [RINKU] on February 14, 2012 at 8:55pm — 21 Comments
वईसे त भारत मे देशी तेवहारन के कवनो कमी नईखे, तबो पश्चिमी देशन से ओजुगा के तेवहारन के अपना देश मे आयात कईल, ई बतलावे ला कि हिंदुस्तानी लोग केतना खखाईल अउर छछाईल रहेला देसरा जगे के बारे मे जाने खतिरा, ओकर संस्कृती आ सभ्यता अपनावे खतिरा अउर खुद के ओह रंग मे ढाले खातिरा। बात चाहे "मदर्स डे" के होखे भा "फादर्स डे" के, भारतीय…Continue
Added by संजीव कुमार सिंह on February 14, 2012 at 12:00am — 7 Comments
जब रौवा अपना विंडो 7 कंप्यूटर के स्टार्ट करेनी ता सबसे पहिले Login वाला इस्क्रिन खुलेला जुना में पासवर्ड डाले के पड़ेला और फिर राउर कंप्यूटर खुलेला|अगर राउर चाहत बानी की राउर कंप्यूटर या लैपटॉप के रौवा आलावा दुसर केहू ना खोलो तब ता ठीक बा लेकिन अगर रौवा आलावा राउर कंप्यूटर या लैपटॉप के दुसर केहू इस्तेमाल ना करेला और रौवा Login वाला आप्शन…Continue
Added by FAIYAZ AHMAD [RINKU] on February 11, 2012 at 7:06pm — 10 Comments
Added by arjun rai 'भोजपुरिया' on February 10, 2012 at 11:30pm — 8 Comments
प्रनाम आ जय भोजपुरी
रउवा कहनी की पढबो ल त हिन्दिये , हम हिन्दी पढनी , फेरु कहनी की अंगरेजी त हम अंगरेजी पढनी , रउवा कहनी की हिन्दी हमनी के राष्ट्रभाषा ह हम कहनी हँ हटे , अंगरेजी आधिकारिक भाषा ह त हमनी के कहनी जा की हटे , रउवा कहनी की तहन लो हिन्दिये के आपन पहिला भाषा कहs लो जब ओटर लिस्ट मे आ जनगणना मे लिखवावे के रहे त हमनी के कहनी जा की ठीक , नोकरी करे के बा त रउवा हिन्दी अंग्रेजी जाने बुझे समझे के कहनी त हमनी के कहनी जा की ठीक , कोरट कचहरी आ…Continue
Added by नबीन भोजपुरिया ( NB ) on February 9, 2012 at 11:08pm — 6 Comments
Added by Shyam Narain Verma on February 9, 2012 at 10:00am — 8 Comments
Added by Shyam Narain Verma on February 7, 2012 at 10:17am — 4 Comments
सब केहू के जय भोजपुरी,
हेडिंग पर मत जाई उ रौवा के बोलावे खातिर हम चारा डलले बानी,हई तनी धेयान से पढेम|
आज के वक़्त में कंप्यूटर के चोरवन से बचल बहुत मुश्किल बा|बिना बतवले और बिना पुछले केहू के कंप्यूटर में घुस के ओह कंप्यूटर के डाटा चोरी कईल एक्नी के काम बा,और उ डाटा कुछ भी हो सकत बा राउर इ मेल के ताला-चाभी यानि आई-पासवर्ड या फिर राउर…Continue
Added by FAIYAZ AHMAD [RINKU] on February 4, 2012 at 10:20pm — 10 Comments
2012
2011
2010
2009
1999
© 2012 Created by Admin.


text:
Come, let's do something for Bhojpuri...
Views: 260
vah sanjeev bhai bahut hi sundar rachna aur sundar dhang se okar Prastuti..................
Dekh ke dil machal gail..............
वाह वाह संजीव भाई वाह वाह
गरदा कई देहनी बवाल कई देहनी , माने गतरे गतरे राउर एक एक शब्द तरेर के पहुंचत बा !
पेश बा
दिल से निकलल हर बात एगो जज्बात होला
प्यार से बोली वोह बोली के एगो अजबे सौगात होला
कबो आजु ले अघाईल नईखे एह नेह छोह के बोली पे
जब दिल टुटेला त आंखि से भादो असि बरसात होला
तू आजा कि राग के मौसम अभी बितल नईखे,
आजा तू कि अभीयो सरेह मे तनी नमी बावे।
गुलाब के खुश्बु से रातरानी के महक तक ले,
सब कुछ बा हमरा गाँव मे बस तहरे कमी बावे।।
ऊ प्यार के सबुत देखावत रहे,
आँसू बहा के हमरा के मनावत रहे।
जिनगी मे बस तहरे से नाता बावे,
ऊ हमेशा ईहे हमरा के बतावत रहे।
अब रात मे सुते के फुरसत केकरा रहे,
ऊ रात हमरा के जगावत रहे।
बैचेनी जब हद से जादा बढे लागे,
त ऊ मन भर बतीयावत रहे।
आज...!
ऊ मोहब्बत करे वाला बदल गईल,
जे हर बातमे "हमार कसम" खात रहे।
कब साथ निभावे ला लोग
लोर नियन बह जाला लोग
ऊ जमाना अउर रहे
जब लोग रोअत रहे दोसरा खातिर
आज त अपना के ही रोआ के
मुस्कुराऐ ला लोग
© 2012 Created by Admin.


text:
सब केहू के प्रणाम,
आसमान के बादल से जब जग में अंधियारा समा जाला
तब दिल के आँगन में कौंधल बिजली से,मन में उजियारा छा जाला,
जब बहे बयार उ आँधी के, जब मडई पलानी ढहा जाला,
तब हिम्मत के एके खम्भा से अमर कहानी लिखा जाला,
जब जाए के होखे लंबा रास्ता, राही जब भुला जाला,
तब प्यार से पकडल एके अंगूरी सही राह दिखा जाला,
जब गम के कोहरा ना छंटे , स्याह उजाला जब हो जाला,
तब उम्मीद के एके किरिन से जिनगी के आस जगमगा जाला,
जब हँसे ले उ हमरी जिनगी पर, हमरो हँसी जब आ जाला,
तब उनुकर हँसी के हिम्मत से जिनगी हसीन बना जाला,
जब विचारन के आँधी में दिल के दरवाजा खुल जाला,
दस्तक दे देला तब कोई, बन के आँशु लिखा जाला,
जब राहे वफ़ा पर चलत चलत कोई बेवफा साथी भेंटा जाला,
तब जख्म निकल के शब्द बने दर्दे दिल के मरहम भेंटा जाला,
जब हँसी ना आवे चेहरा पर, बनावटी हँसी बुझा जाला,
बिन कहले बिन सुनले तब दिल के नमी बुझा जाला.
जय भोजपुरी


text:
Come, let's do something for Bhojpuri...
करुनाकर रमायन (भोजपुरी महाकाव्य)
बालकाण्ड (२६ वाँ किस्त)
चौपाई-
साँच-साँच बतिया बतलावऽ। ना अब कवनो बात छुपावऽ।।
मन के बीच बरल हुदबुदी। चंचल चित लागे फरगुद्दी।।
हमनी के बा लगल अनेसा। बबुआ के कुछ मिले सनेसा।।
माइन के दिल मोम कहाला। लइकन खातिर सहे कसाला।।
जब केहूना बात सुनेला। लइका माई से दूभेला।।
माई से बढ़ हीत न दोसर। लइकन ला होला धरती पर।।
कबो केकई कबो सुमितरा। कबो कोसिला खोलें पतरा।।
बेर-बेर येक्के गो बतिया। पूछे लगली तिनू सवतिया।।
चित में चाव नयन में आसा। बरनत बने न उनकर दासा।।
करनी कह-कह दूत सुनावे। पुलकित हो सब माथ नवावे।।
दोहा-
भरत-सतरुहन खेल के, अइले येही बीच।
बतकहिये के बीच में, बइठे आसन खींच।।२३३।।
चौपाई-
सँघहीं कहले दूनू भाई। फेरू कहऽ बात फरिआई।।
कवना लेखा धनुस उठवले। कवना लेखा डोर चढ़वले।।
कहलस दूत बात समुझाई। कवना मुँह से करी बड़ाई।।
धन-धन दूनू लइका बाड़ें। कवनो बीर न आगे आड़ें।।
धन बा बाप घने महतारी। धन-धन बाड़ें कुल परिवारी।।
जहँवा अइसन जनमें जोधा। धन-धन बा ऊ नगर अजोधा।।
बल के बात कथी बतलाईं। सुन मुदई के मारे झांई।।
सब जोधा जहँवा हट गइले। तहँवा जाके ई खड़िअइले।।
जोधा जब तीनू लोकन के। भाग परइले कायर बन के।।
जरला जेंवर खानी ओके। तुरले ई तनिका में टोके।।
दोहा-
भइल सोर संसार में, धरती गइली डोल।
थर-थर काँपे वीर सब, बन गइले बकलोल।।२३४।।
चौपाई-
तबले परसुराम जी अइले। अवते बहुत जोर खिसिअइले।।
लछुमन बाते से बतिया के। सेखी रख दहले सटका के।।
तुरते राम लगे आ गइले। दूनू में कुछ बतिया भइले।।
परसुराम पग पटकत रहले। राम बचन कुछ मीठे कहले।।
केहू के ना बात सुनाइल। परसुराम रहले अगुताइल।।
तुरते आपन धनुहा दहले। ओके राम हाथ में लहले।।
फेरू ओपर तीर चढ़वले। तान कान ले कहीं चलवले।।
जमदगनी सुत करवा जोरी। चल दहले जंगल के ओरी।।
ईहे कहत दूत हरसाइल। सभकर सुन के जिया जुड़ाइल।।
राजा कइले रतन निछावर। रानी दहली हार जड़ावर।।
दोहा-
दूत निछावर पाइके, मने-मने हरसाय।
जे आवे से ही कुछू, देत निछावर जाय।।२३५।।
चौपाई-
पूछेली पतोह के काँती। रूप सील गुन सखी सँघाती।।
समघिन के सुभाव बतलावऽ। कइसन बा परिवार सुनावऽ।।
कहलस दूत कथी समुझाई। केकर-केकर गुनवा गाईं।।
रूप सील गुन सोभा सागर। जइसे बने सिमट के गागर।।
रानी जी राउर दुलहिनिया। अपने बाड़ी चार बहिनिया।।
केहू से केहू ना कम बा। सब में येक्के नेत धरम बा।।
बबुनी सीता सबसे बेसी। कन्ना ऊ बाड़ी सनकेसी।।
उनका रूप रंग के आगे। छपित चनरमा पूरन लागे।।
रानी के का कहीं सुभउआ। सरधा के बाड़ी दरिअउआ।।
जेकर बेसी भगिया जागी। ओही के ई जोड़ी लागी।।
दोहा-
दूनू ओरी देख के, सूझे मन में बात।
सबसे होइत नीक ई, चलित चार बरिआत।।२३६।।
चौपाई-
छोटे मुँह बड़ बतिया कहनी। भाउकता में हमहूँ बहनी।।
दूत दया के काबिल होला। समाचार के हऽ ऊ झोला।।
माफ करब ई हमर ढिठाई। करब उहे जे मन में आई।।
कह के दूत चलल अब जेंवे। रानिन के मन सपना सेवे।।
गुरु के तब दसरथ बुलववले। पाँती उनके हाथ धरवले।।
पाँती पढ़ गुरु भइलें परसन। हरसित जिया जुड़ाइल बा मन।।
कहले भाग अवध के जागल। राम सिया के जोड़ी लागल।।
करम धरम के जे अपनावें। बिन मँगले सुख संपति आवे।।
राजा राउर अरजल पुनवा। बनके अइले राम बबुनवा।।
के बा जग में रउआ खानी। हई कोसिला जेकर रानी।।
दोहा-
धरमसील दरिआव दिल, तप के तेज निधान।
भगती के बस में जहाँ, जनमेले भगवान।।२३७।।
चौपाई-
गुरुजी तब खोलेले पतरा। देखेले जाये के जतरा।।
बोलेली राजा से रानी। हमर बात अब येगो मानी।।
सीता बाड़ी चार बहिनिया। चारू बाड़ी येक बरनिया।।
लइका बाड़ें हमरो चारे। जो बिदेह ई बात विचारें।।
बतिया जो मनवा के भावे। चारू के डोला सरिआँवे।।
दूत भेज के बतिया जानी। तब बिआह के करवा ठानी।।
सुन सुझाव रानी के सुन्नर। राजा भइले सुखी समुन्नर।।
गुरु से लगलें करे विचरवा। कइसन होई ईहो करवा।।
रउआ अब जइसे बतलाईं। वइसे हम पाँति भिजवाईं।।
हँसनी गुरुजी तुरत ठठा के। बतिया कहनी हाथ उठा के।।
धन-धन बाड़ी बड़की रानी। मिली कहाँ अब इनकर सानी।।
दोहा-
पठईं आपन दूत अब, लीं विचार के जान।
मन माफिक होखे जवन, ऊ हऽ कार महान।।२३८क।।
दूसर होई परन ना, कऽ लीहें स्वीकार।
येसे बढ़ के नीक अब, ना बा दोसर कार।।२३८ख।।
चौपाई-
राजा पाँती तुरत लिखवले। येगो दूत चतुर बुलववले।।
दे दहले पाँती सरिया के। पूछ लिहऽ बतिया फरिया के।।
चलल दूत अब लेके पाँती। जनक दूत बा बनल सँघाती।।
झरफर-झरफर डेंग बढ़ावत। चल दहले दूनू बतिआवत।।
लगल अवध के रूप सजाये। घर-घर मंगलकलस धराये।।
तोरन बंदनवार बनेले। चितरकार सब चितर रचेले।।
हर मंदिर दीवार रँगाला। देख-देख के सरग लजाला।।
खुलल खजाना बा राजा के। मन हरसित बाटे परजा के।।
जाता पूरा नगर सजावल। येक निअर घर-बार रँगावल।।
देखत नगर भरम सब भागे। ऊँच नीच के भेव न लागे।।
दोहा-
लछमी जी रीझल करें, देख जवन सत्कार।
आज अवधपुर में उहे, होता सगरी कार।।२३९।।
चौपाई-
हरसित हो सब तिरिया जाती। गावें संझा अउर पराती।।
जात पात के भेद मिटल बा। महापरब में लोग जूटल बा।।
डाला कहीं बिनाये लागल। मउरी कहीं पुराये लागल।।
लागल कुरता नया सिआये। धोती लागल नया किनाये।।
नाई धोबी सब जूटल बा। मनवा के असकत छूटल बा।।
घर-घर में घूमे चुरिहारिन। नारी पहिरें चूरी किन किन।।
टिकुली सेनुर खूब बिकाला। ऊपर से कुछ रंग मसाला।।
हाथी लगले सजी रँगाये। घोड़ा लगल सजी फेराये।।
रथ पर रथ सरिआवल जाता। नतइत सब बुलवावल जाता।।
नीन आँख में नइखे लागत। रात-रात भर बीते जागत।।
दोहा-
ईतर गंध सुगंध के, बरखा होखे रोज।
घर घर में अब सुरू बा, सदाबरत के भोज।।२४०।।
चौपाई-
पहुँचल दूत जनकपुर जाके। पाँती दे दहलस हरसा के।।
जवन बात अजोधा में भइल। चरचा उहो जनकपुर गइल।।
सुन सनेस सुन्नर सुभकारी। हरसित भइलें सब नर-नारी।।
राजा आपन भाग मनावें। रह-रह रानी से बतिआवें।।
भाग सुनैना बाँचे लगली। गोत-दयादिन नाचें लगली।।
सीता जब सुनली सनेस के। विनवेली गौरी महेस के।।
किरपा जेकर बाटे भारी। कइसे केहू रीन उतारी।।
धन बानी सिवसंकर साईं। धन-धन बाड़ू गौरा माई।।
दूनू के जे सेवे मन से। कब्बो ना ऊबे जीवन से।।
भइल कार लउकेला अइसन। मन में सोचत रहनी जइसन।।
दोहा-
तहनी के सेवब सदा, होई जो ई कार।
रहिहें सँघही अगर जो, सगरी बहिन हमार।।२४१क।।
गिरिजा घर चलली सिया, सँघे बहिनिया तीन।
चंचल चित हरसित बदन, मन गिरिजा पद-लीन।।२४१ख।।
चौपाई-
जाते माथ गोड़ पर धइली। ईहे सजी बहिनियो कइली।।
बाटे बाढ़ खुसी के आइल। बोलेली बतिया हरसाइल।।
बड़ उदार बानी हे मइया। हर संकट में रहीं सहइया।।
राउर गुनवा कइसे गाईं। सबद भाव कहँवा से लाईं।।
किरपा से बा कंठ अघाइल। भासा भाव सजी सकुचाइल।।
अस सुख के बरखा बरसवलू। मन के आट-आट उछिलवलू।।
रहनी सूनत तहर कहानी। तहरे बस भव रहे भवानी।।
जे चाहेला जवन चिजुइया। गिरे न देलू मन के भुँइया।।
तोहर जे दरबार अगोरे। सगरे सुखवा सहज बटोरे।।
सेवत रोगी होले चंगा। बहत रहें अँजुरी से गंगा।।
इहे निहोरा बा अब मइया। हरदम रहिहऽ बनल सहइया।।
सोरठा-
मन के ई उदगार, कबो न छोड़े हिया के।
रखिहऽ सदा दुलार, रहीं जहाँ तहरे रहीं।।२४२।।
फेरू आगे.....
Views: 18
गुरु जी , गोड लागत बानी.
हमेशा लेखा बहुत सुनर! स्तुत्य !!
भोजपुरी साहित्य के महान धरोहर बा ई कृति... यकिनन एमे कवनो दू राय नइखे !
जय भोजपुरी.
Comment
© 2012 Created by Admin.


text:
Come, let's do something for Bhojpuri...
सब केहू के प्रणाम ,
आधा अधूरा जानकारी खतरनाक होला ..आ हमार जानकारी एह विषय पर आधा अधूरा ही बा . का मनरेगा आ आर्थीक प्रगती के लाभ सभकरा मिळत बा ? यदी रौवा लोग के एह विषय में जानकारी होवे त शेयर करीं .
हमारा जवान खामी लउकत बा मनरेगा में उ ओकर फायदा से कंही बेसी बुझात बा...
उचीत प्रोग्राम आ जवाबदेही के कमी के कारण पैसा असली नीडी के पास त नईखे पहुँच पावत, हाँ मुखिया जी जरुर लाल हो रहल बाडन...भ्रष्टाचार के बढ़ावा मिळत बा, आ गरीब आजो दू गो रोटी के जोगाड़ में भटक रहल बा.
दोसरका एह आर्थीक प्रगती के कारण टेक्नीकल लोग के मांग बदहाल बा, आ ओह लोग के तनखाह भी बढ़ल बा, लेकिन गरीब के गरीबी भी ओही रफ़्तार से बढ़ल बा, चापरासी, क्लर्क, आ मेहनत मजूरी करे वाला लोग के भी डीमांड घटल बा...माने सम्पन्न के औरी संपन्न बनावे के कवायद त होत बा , लेकिन ओही रफ़्तार से गरीब औरी गरीब भईल जात बाडन.
हो सकेला हमार आकलन गलत होई, रउवा लोग के मार्गदर्शन अपेक्षीत बा.
जय भोजपुरी
Views: 43
आशुतोष भाई प्रनाम आ जय भोजपुरी
एगो बरिआर सवाल आ एगो बहुत बडहन बात , जवना पे एगो नीमन बतकही के उमेद करत बानी हम !
हम शुरुवात करब राजीव गाँधी के बात से आ उ कहले रहले कि , भारत मे अगर केन्द्र सरकार किहा से पईसा निकले ला त आम जनता के जरी पहुंचत पहुंचत उ पांच पईसा हो जाला ।
ई तवना घरी के बात रहे जवना घरी पंचायत के कानुन ओतना बरिआर ना रहे भा लागु ना भईल रहे !
मनरेगा के जहा तक बात बा त हम बुझत बानी की संजय भाई एकरा बारे मे नीमन से बता सकेनी काहे की उँहा के एहि कुल्हि मे बानी ! बाकी हम अपना गांव के बारे मे बता सकेनी !
हमरा गांव मे एह समय केहु बेरोजगार नईखे , काहे की मनरेगा मे कम से तीन गो रोड फेकात बा , खडंजा जवन पुरान हो गईल बाडन स ओह के कबार के उखाड के माटी डलात बा , फेरु इंटा बिछावल जाई ! माने सब मिला के कुल्हि 6 लाख के काम आईल बा !
बाकी एह कुल्हि के बादो , लोगन खातिर हिस्सा पहिले से बनल बा , ना हिस्सा दियाई त पईसा पास होखे मे अडंगा लागी ! अब पईसा के बात बा त ई पईसा सोझे सोझे ब्लाक पे आवेला , एकरा माने की एह मे खाये वाला लोग ब्लाक के अधिकारी लोग बा , प्रधान लोग बा ( मुखिया ) आ हो सकेला डी एम एस पी किहा भी पईसा जात होखे ! विधायक , एम पी के एह मे हिस्सा कम बा !
मनरेगा मे , ई नियम बाकी जवन भी काम भईल बा ओह के वेबसाईट प एंट्री होखे के चाही , होत बा , हमरो गांव रउवा खोजब त भेटा जाई , ओजुगा के भी काम साईट प बा जवना घरी हमार चाची प्रधान रहली ! साईट प शायद साल भर प अपलोड होला ( हम पक्का नईखी )
अब हर गांव मे कुछ ना त दु चार गो पढुआ लिखुआ त होखबे करिहे , अब ई जवन दु चार गो बाडे ई लोग वेबसाईट प चेक कई सकेला , ओहि गांव के बा लो त ई साफा साफी मालुम परी सकेला की कवन काम भईल बा कवन नईखे भईल , आ ढेर होखे त सुचना के तहत एगो आर टी आई फाईल कई सकेला !
ई कुल्हि हथियार जनता खातिर बाटे , बाकी शिक्षा मे जवन खामी बा ओकरा वजह से कवनो चीझु एक दम सही से भा शत प्रतिशत भा साठियो सत्तर प्रतिशत नईखे हो पावत आ जवना वजह से जनता मय चीझु के फायेदा नईखे उठा पावत !
भ्रष्टाचार , हम त शुरुवे से कहत बानी की जेकरा जेतना बेंवत बा उ ओह हिसाब से लुटत बा , आ गांव से ले के कस्बा से ले के शहर तकले हर जगहा ई बेमारी नीमन से सब केहु के धईले बिआ , दु चार गो नीमन भेटा जासु त गनीमते कही ना त सगरे उहे हाल बा !
मनरेगा के उद्देश्य नीमन खातिर रहे , बा बाकी एकर जे सही से कार्यांवन ना भईल भा नईखे होत एह खातिर सबे जिम्मेवार बा आ सबे के जुटे के पडी एह के नीमन करे खातिर !
धन्यवाद आ जय भोजपुरी
नवीन भाई प्रणाम ,
बहुत बहुत धन्यवाद एतना निमन जानकारी शेयर करे खातीर. संजय भाई से भी उम्मीद बा की उन्हा के भी एह पर विस्तृत प्रकाश डालेम .
मनरेगा में हमारा जानकारी के मोताबीक काम के प्रकार परीभाषीत नईखे...माने पईसा बंटे के चाँही आ कवनो काम करा लीं...अब जब काम परीभाषीत नईखे..माने की एकर कवनो योजना नईखे ..जईसे के एह महिना में एगो कुंवा खुद जाए के चाँही भा अईसने कुछ, त एह वजह से मापे के पैमाना ख़त्म हो जात बा की वास्तव में कुछ काम भी भईल की एहिंग पईसा बंटा गईल भा खाली कागजे पर पईसा बंटा गईल.
मनारेगा से रोजगार के गारंटी के प्रावधान त बा, लेकिन एह सिस्टम में काम भईला के गारंटी के कवन प्रावधान बा.
हमार दोसरका सवाल पर भी राउर विचार अपेक्षीत बा.
जय भोजपुरी
आशुतोष भाई
फोंट नईखे आवत एजुगा एह से रउवा हई कुल्हि लिंक प जा के देखे के पडी
1- स्वीकार्य परियोजनाये - माने कवन कवन काम हो सकेला ( लिंक मे 5.1 देखी ) - http://nrega.nic.in/Nrega_guidelinesHindi.pdf
एकरा मे माप , कार्य के दर आदि भी मिल सकेला ! पुरा डिटेल मे बा !
2- वर्क फिल्ड मन्युअल - http://nrega.nic.in/MGNREGA_WORKS_DRAFT_MANUAL12.pdf
एकरा मे फोय़ो ओटो दे के बतवले बा !
उपर के लिंक मे देखब त ई जानकारी होई की मनरेगा मे कवन कवन काम कईसे कईसे करे के बा आ ओकरा खातिर नियम कानुन बनल बा ! ह ई बात की केतना लोग ओकर पालन करत बा देखे वाला बात !
हम कही पढले बानी आ खोजत भी बानी की मनरेगा मे केतना छईंटी एक आदमी आ केतना माटी फेकी जईसन चीझु भी बाटे ! माने न्युनतम मजदुरी का होखे के चाही भी तय बा !
रउवा गांव मे का का भईल बा ओह के हेजुगा देखि सकेनी - http://nrega.nic.in/netnrega/home.aspx
धन्यवाद आ जय भोजपुरी
बहुत बढ़िया जानकारी देहनी .
धन्यवाद ,
जय भोजपुरी
आशुतोष भाई
असल मे नियम कानुन कागजी कारवाई हरमेसा टंच रहेले बस इहे बा की लोगे एह के घर के मुर्गी बना देला !
रेलवे आपकी सम्पति है - एकरा माने लोग इहे बुझेला की जवन भेटा गईल तवन अपना घरे ले के चला ।
साँचो इ बहुत बढ़िया पहल बा, एहसे सीर्फ नौकरी ही ना मिली , बल्कि सही मायने में लोकतंत्र आ विकाश के काम अब अन्तिम आदमी तक के पहुँच के बात हो सकेला...बशर्ते की इ एगो औरी भ्रष्टाचार के अड्डा ना बन जाओ .
धन्यवाद नविन भाई एह खबर के हमनी संगे बांटे खातीर.
जय भोजपुरी
मनरेगा प्रगती के लाभ सभकरा मिळत बा, हां मिलत बा लेकिन ओकरा के जे ये कानून बनइले रहले, अरे आशुतोष जी अगर मनरेगा का लाभ सबके मिलित, त अतना बड़ संख्या में देश में पलायन न होइत. मनरेगा के बारे में औरी पढ़े के बा त जाई हमार ब्लॉग पर्
शक्ती भाई जन्हा तक हमारा जानकारी बा एह वेब साईट पर कवनो दोसर वेब साईट के लिंक दिहल माना बा, अब इ त खैर एडमिन जी ही बताएं....लेकिन ओकरा के कापी पेस्ट क दिन्हती त आसानी हो जाईत.
बहुत बहुत धन्यवाद आपन बात राखे खातीर,
© 2012 Created by Admin.


text:
अइसन समय में जब कांग्रेस अगिला राष्ट्रपति पऽ सहमति बनावे खातिर सहयोगियन के साथे लगातार बैठक कइ रहल बिया , केंद्रीय वित्त मंत्री प्रणब मुखर्जी सोमवार के मीडिया के आगाह कइले कि एह मुद्दा पऽ कयास मत करे.
मुखर्जी संसद भवन परिसर में मीडियाकर्मियन के एगो सवाल के जवाब में कहले कि कयासबाजी में मत पड़ें. अगिला राष्ट्रपति के सम्भावित उम्मीदवारन में जवना लोगन के नाम राजनीतिक गलियारों में तैरत बाड़न ओकरा में मुखर्जी, उपराष्ट्रपति हामिद अंसारी अउर लोकसभा अध्यक्ष मीरा कुमार शामिल बाड़न.
कांग्रेस एह मुद्दा पऽ अपना सहयोगियन, राष्ट्रवादी कांग्रेस पार्टी (राकांपा) अउर द्रविड़ मुनेत्र कड़गम (डीएमके) के साथे बैठक कइ चुकल बिया , जबकि तृणमूल कांग्रेस के साथे बैठक होखे वाला बा.


text:
Come, let's do something for Bhojpuri...
आजुवे के दिने यानि की 8 अप्रैल 1857 के , भारत माई के लाल , भोजपुरिया सपुत बागी बलिया के माटी से उपजल बीर अमर शहीद गदर के महानायक मंगल पांडे के फांसी भईल रहे ।
एह " शहादत दिवस " प उँहा के शत शत नमन के संगे संगे उँहा के माटी अपना देश अपना धरती अपना लोगन खाति दिहल कुर्बानी के इयाद कईल जाउ , इयाद कईल जाउ ओह अमर शहीद के जेकरा खाति आपन देश आपन माटी आपन लोग ही सबकुछ रहे ।
जय हिन्द जय भोजपुरी
Views: 141
शत शत नमन बा भोजपुरिया सपुत अमर शहीद के..
जय हिन्द जय भोजपुरी
शत शत नमन बा एह वीर सपूत के ।
भोजपुरिया माटी से जनमल एह सपूत पर हर हिन्दुस्तानी के गर्व बा ।
Jai ho Mati ke lal ki .....
sat sat namn , sradha suman arpit ba
Jai Bhojpuri .
शत शत नमन बा एह वीर सपूत के ..............
गदर के महानायक बहर्तिया आजादी के पहिला सिपाही भोजपुरिया माटी से उपजल भोजपुरिया जवान के नमन बा |
शत शत नमन बा इ माटी के लाल अमर शहीद के..
जय हिन्द जय भोजपुरी
Naveen bhai....kabhi Bihar ke bare mein bhi likh dehal kari maharakj.....
sanjay ji jatana maloom pa otna likheni :-)
© 2012 Created by Admin.


text:
जे विशेष राज्य का दर्जा दीही, ओह के देब समर्थन : नीतीश
एजेंसी | बेतिया, सितंबर 19, 2012 17:14
बिहार के मुख्यमंत्री नीतीश कुमार आजु कहले कि केंद्र के जवन सरकार बिहार के विशेष राज्य के दर्जा दीही, ऊ ओकरा के समर्थन दीहन. एह क्रम में बाकिर ऊ कवनो पार्टी चाहे गठबंधन के नाम ना लिहलन. बिहार के विशेष राज्य के दर्जा देवे के मांग के ले के अधिकार यात्रा के शुरुआत करत नीतीश कहलन कि ई ना खाली इहवां के लोगन के मांग बा, बलुक उनकर हको बा.
पश्चिम चम्पारण के जिला मुख्यालय बेतिया में एगो जनसभा के सम्बोधित करत नीतीश कहलन कि कांग्रेस के लोग सरकार बनावे अउर चलावे के जुगाड़ में माहिर बा बाकिर संयुक्त प्रगतिशील गठबंधन (संप्रग) के सरकार जतना दिन चली, अगिला लोकसभा चुनाव में ओतने दुर्दशा होई.
नीतीश कहलन कि वर्तमान समय में केंद्र सरकार के स्थिति बहुत नाजुक हो गइल बा. संप्रग सरकार के चुनौती देत ऊ कहलन कि ऊ एगो-दूगो सांसद के पार्टी के ओर देख रहल बिया, बाकिर ओह के असली ताकत नइखे बुझात.
ऊ चार नवम्बर के पटना के गांधी मैदान में होखे वाली अधिकार रैली में सभे के आवे के आह्वान करत कहलन कि गांधी मैदान में उमड़े वाला जन सैलाब देख के केंद्र के असली ताकत के अंदाजा होई. अपना अधिकार यात्रा के दौरान नीतीश राज्य के विकास कार्यन के जायजा भी लीहन.
Previous Story
Next Story


text:
डॉ. वशिष्ट नारायण सिंह के जनम भोजपुर जिला के सदर प्रखंडांतर्गत बसंतपुर गॉंव मे 2 अप्रैल 1942 ईं. मे स्व. लाल बहादुर सिंह आ लहासो देवी के पहिलका पुत्र के रुप मे भइल. उहॉं के बाबु जी आरक्षी सेवा मे आरक्षी पद पर कार्यरत रहीं. डॉ वशिष्ट बाबु के पहिल शिक्षा गॉंवे मे भइल, एकरा बाद मे छठा वर्ग मे उहॉं के नेतरहाट विधालय में पढे चल गइनी. 1962 मे इहॉं के पूरे बिहार में सबसे बेसी अंक लेके मैट्रिक पास कइनी.
एकरा बाद इहॉं के पटना सायंस कॉलेज में नाम लिखावल. ओह घरी सायंस कॉलेज के प्राचार्य गणित के प्रकाण्ड विद्वान डॉ. पी. नागेन्द्र जी रही. उहॉं के वशिष्ट बाबू में समाइल प्रतिभा के सही अर्थ में समझनी. संयोग से ओही घरी विश्व गणितज्ञ सम्मेलन में भाग लेवे अमेरिका के विद्वान प्रोफेसर कैली जी पटना में आइल रही, जेकरा से नागेन्द्र नाथ जी वशिष्ट बाबू के साक्षात्कार करववनी. डॉ. कैली साहेब कइ तरह से वशिष्ट बाबु से प्रश्न पुछत गइनी जवना के जवाब वशिष्ट जी सही-सही बतावत गइनी. वशिष्ट बाबु से मिलला के बाद प्रो. कैली जी उहॉ में अदभुत प्रतिभा देख के अमेरिका मे जाके शिक्षा देबे खातिर ललायित भइनी. सायंस कॉलेज के प्राचार्य डॉ. पी. नागेन्द्र नाथ जी मुस्तैदी दिखवनी आ वशिष्ट बाबू खातिर स्पेशल परीक्षा के व्यवस्था कइनी जवना सब परीक्षा मे बशिष्ट बाबू सत-प्रतिशत अंक के साथे सफल भइनी आ 1963 में अमेरिका के कैलीफोर्निया विश्वविधालय में शोध खातिर चल गइनी. उहवॉं पर इहॉ के ‘साइकिल वेक्टर स्पेश थ्योरी’ पर शोध कार्य कइनी जवना के चलते वशिष्ट जी भारतीय विज्ञान जगत मे छा गइनी.
शोध के बाद वशिष्ट बाबू अमेरिका से वापस अइनी आ कुछ दिन के बाद दोबारा अमेरिका चल गइनी जहवॉ वाशिंगटन में गणित के एसोसिएट प्रोफेसर बनावल गइनी. पुनः 1971 ई. मे उहॉ के भारत चल अइनी आ आइ. आइ. टी. कानपुर (IIT Kanpur) में प्राध्यापक के पद पर नियुक्त भइनी जहवॉ मुश्किल के आठ महिना रहला के बाद ‘टाटा इंस्टीच्युट ऑफ फण्डामेंटल रिसर्च’ में गणित के प्राध्यापक हो गइनी. एकरा साल भर बाद 1973 में उहॉ के कोलकाता स्थित आई. एस. आई. मे स्थायी प्राध्यापक नियुक्त भइनी.
एकरा बाद 1973 में ही सारण जिला के खलपुरा निवासी प्रतिष्ठित परिवार के डॉ. दीप नारायण सिंह के बेटी वन्दना रानी के साथे डाक्टर साहब के शादी हो गइल. वशिष्ट बाबू के माई के अनुसार शादी के तीन दिन बाद चौठारी (सुहागरात) करिके वन्दना बी.ए. के परीक्षा देबे खातिर अपना नइहर चल गइली. आ वशिष्ट बाबु कोलकाता अपना नौकरी पर चल गइनी. कोलकाता आई. एस. आई. के सहयोगी लोग इहॉ के प्रतिभा देख के जरत रहे लोग. उहवें 1974 ई. में इहॉ के पागलपन के दौरा पडल. एनें ओने यथाशक्ति घर के लोग ईलाज करावल. पटना के ‘नोबा’ (Netarhat Old Boys Association) सक्रिय भइल तब जाके 1976 में रॉची के मानसिक आरोग्यशाला में भेजल गइल.
कर्पुरी ठाकुर जी के शासन काल में उहॉ के रॉची के ही निजी चिकित्सालय ‘डेविड क्लीनिक’ में सरकारी खर्च पर भर्ती करावल गइल जहॉ उत्तरोत्तर सुधार होखे लागल. बाकिर जसहीं कांग्रेस के शासन बिहार पर कायम भइल, अस्पताल के शुल्क देबे में सरकार कोताही बरते लागल जवना से उनका के ‘डेविड क्लीनिक’ से निकाल के फिर रॉची के मानसिक आरोग्य शाला में दाखिल करवा दिहल गइल. जहवॉ निमनों आदमी के पागल बन जाए के उचित माहौल बा. एही बीचे पत्नी के द्वारा वशिष्ट बाबु के छोड दिहला से उहॉ के मानसिक पीडा अउर बढ गइल. डॉक्टर लोग ओह घरी उनका विक्षिप्तता के कारण पत्नी द्वारा दिहल तलाक के बतावत रहे. डॉ. वशिष्ट के एगो अरुन्धती (साधु के पत्नी) के जरुरत रहे बाकिर मिल गइली ई कहेवाली “सुनीं जी, रउरा योग्य व्यक्ति जरूर बानी, बाकिर हमरा योग्य नइखी.”
पत्नी के इहे वाक्य एगो होनहार वैज्ञानिक के दिल तूर देलस.
1989 में अपना बाबुजी के मुअला के बाद वशिष्ट बाबु अपना गॉव आइल रहीं जवना बेरा गॉव में उहॉ के भाषण भी भइल रहे. ओह घरी उहॉ में काफी समझदारी रहे. बाबू जी के क्रिया-क्रम के बाद वशिष्ट बाबु पुनः रॉची चल गइनी. उहॉ चिकित्सक लोग से राय-विचार करिके उनकर छोट भाई अयोध्या प्रसाद सिंह डॉक्टर साहेब के लेके भागलपुर जनता एक्सप्रेस से पुना जात रहीं तबले मध्यप्रदेश के गाडवारा स्टेशन पर वशिष्ट बाबु चुपके से उतर गइनी. उहॉ के भाई खोज के हार गइले बाकिर डाक्टर साहेब ना भेंटइले. गॉव-घर के लोग समझल कि वशिष्ट बाबु मर गइल होखेब. बाकिर अचानक वशिष्ट बाबु सारण जिला के डोरीगंज में 1993 में मिल गइले. ओह घरी पुरा गॉव जवार बसंतपुर गॉव मे अपना दुलरुआ के देखे खातिर उमड पडल.
वशिष्ट बाबु के सरकारी खर्च पर इलाज खातिर ‘नेशनल इंस्टीच्युट ऑफ मेंटल हेल्थ एण्ड न्युरो साइंस, बंगलोर’ भेजल गइल. उहॉ के उहवॉ फरवरी 93 से जुन 94 तक अस्पताल मे रहनी बाकिर ठीक ना हो पवनी. ओहिजा के डॉक्टर लोग के कहनाम बा कि वशिष्ट बाबु के अमेरिका भेजल जाव. एहिजा अब एकर इलाज नइखे. या त इनका के निमन पारिवारिक माहौल मे रखल जाव. तब से वशिष्ट बाबु गॉव पर आ गइले आ आपन हाल के भोगS तारे. डॉक्टर लोग के कहनाम बा कि इहॉ के दिमाग पर गहरा चोट लागल बा जवन पारिवारिक माहौल के बेहतरी के मरहम से ही ठीक हो सकेला. वशिष्ट बाबु के भाई आ माई के अनुसार चुकि वशिष्ट बाबु के परिवार के लोग अतना सुखी-संपन्न नइखे कि उ लोग अमेरिका भेज के वशिष्ट बाबु इलाज करा पावें, एह से सरकार के ई फर्ज बनSता कि वशिष्ट बाबु नियन व्यक्ति के सरकारी खर्च पर अमेरिका भेज के चिकित्सा के प्रबन्ध करे.
अभी भी वशिष्ट बाबु रोज कुछ ना कुछ लिखत रहेनी, हमनीं का देखनी जा कि उहॉ का कुछ फॉर्मुला, कुछ रामायण के दोहा, आ कुछ सरकार के गाली लिखत रहेनी. वशिष्ट बाबु एक बार हमरा लगे आके दस गो रुपया मंगनी, हम चुप रहनी त उहॉ का बिगड गइनी आ भगावे लगनी. कहनी कि कतना लोग आइल बाकिर हमरा के आजु ले का कइल? एक बात हमरा नइखे बुझात कि 93 से ही जब केहु मुलाकाती जाता त वशिष्ट बाबु ओकरा से पइसा ही काहे मॉगSतारे. जब लालु प्रसाद जी भी गइल रहीं त उहॉ से डॉक्टर साहेब एगो रुपइया मंगले रही. ई बात कवनो मनोवैग्यानिक लोग खातिर जॉच करे वाला विषय बा कि आखिर का कारण बा कि सब केहु से उ पइसा के ही मॉग काहे करत बाडे?
ज्यादा जानकारी अउर वशिष्ठ जी के आवाज सुने खातिर एहिजा क्लिक करीं:http://www.bhojpuria.com/people/vnsingh1.htm


text:
2 तीमुथियुस 3 (Awadhi Bible: Easy-to-Read Version)
2 तीमुथियुस 3
Awadhi Bible: Easy-to-Read Version (ERV-AWA)
अन्तिम दिनन
3 याद रखअ अन्तिम दिना मँ हम पे बहुत खराब खराब समइ आइ। 2 लोग अपसब्द निकारिहीं, महतारी-बाप क अवहेलना करइवाला, निर्दय, अपवित्तर, 3 पिरेम रहित, छमा-हीन, निन्दक, असंयमी, बर्बर, जउन कछू अच्छा बा ओकर विरोधी, 4 बिसवासघाती, अविवेकी, अहंकारी अउर परमेस्सर पिरेमी होइ क अपेक्षा सुखवादी होइ जइहीं। 5 उ धरम क देखावटी रूप क पालन तउ करिहीं परन्तु ओनके भित्तर सक्ती क नकार देइहीं। ओनसे हमेसा दूर रहा।
6 काहेकि एनमे स कछू अइसेन हयेन जउन घरे मँ घुस पइठि कइके पापी, दुर्बल इच्छा सक्ती क पापसे भरा हर तरह क इच्छन स चलायमान स्त्रियन क वस मँ कइ लेत हीं। 7 इ सबइ स्त्रियन सीखइ क जतन तउ हमेसा करत रहत हीं, परन्तु सत्य क सभन गियान तलक उ कभउँ नाहीं पहुँच पउतिन। 8 यन्नेस अउर यम्ब्रेन्स तउ जइसेन मूसा क विरोध किहे रहेन, वइसेन ही इ लोग सच क विरोधी अहइँ। इ लोगन क बुद्धि भ्रस्ट बा अउर बिसवास क अनुसरण करइ मँ ये असफल हयेन। 9 परन्तु ये अउर जियादा आगे नाहीं बढ़ पइहीं काहेकि जइसे यन्नेस अउर यम्ब्रेन्स क मूर्खता परगट होइ गइ वइसे ही एनकइ मूर्खता भी परगट होइ जाई।
अन्तिम आदेस
10 परन्तु, कछू भी होइ मोर सिच्छा क पालन किहे अहा। मोर जीवन की राह, मोरे जीवन क उद्देस, मोर अटल बिसवास, मोर सहनसीलता, मोर पिरेम, मोर धीरज 11 मोर ओन्हन सबइ यातना अउर सबइ पीड़ा मँ मोर साथ दिहे अहा तू तउ जनबई करत ह कि अन्ताकिया, इकुनियुम अउर लुस्त्रा मँ मोक केतॅना भयानक यातना दीन्ह गइ रही जेका मइँ सहे रहेउँ। परन्तु पर्भू त ओ सबसे मोर रच्छा किहेस। 12 उ समइ परमेस्सर क इच्छा क अनुसार जउन जिअइ चाहत हीं, सतावा ही जइहीं। 13 परन्तु पापी अउर ठगन दुसरन क छलत भए अउर खुद छला जात भए खराब स खराब होत चला जइहीं।
14 परन्तु तू जउने बातन क सीख्या ह अउर मान्या ह, ओन्हे करत जा। तू जानत ह कि ओह पर बिसवास कइ सकत ह जेनसे इ बातन क तू सीखे रह्या। 15 अउर तोहका पता बा कि तू बचपन स ही पवित्तर सास्तरन क भी जानत अहा। उ पचे तोहका ओह विवेक क दइ सकत हीं जेका मसीह ईसू बिसवास क द्वारा छुटकारा मिलि सकत ह। 16 हर एक्क पवित्तर सास्तर परमेस्सर क प्रेरणा स रचा गवा बा। उ लोगन क उचित जीवन का संदेस देत ह। उ लोग क सत्य क सिच्छा देइ ओनका सुधारइ ओन्हे ओनकर बुराइयन दर्सावइ अउर पवित्तर तथा सुद्ध जीवन क प्रसिच्छन मँ उपयोगी बा। 17 जउन परमेस्सर क सेवा सारस्तरन क प्रयोग कइ क करत ह सब तरह क अच्छा कामन क करइ बरे तइयार रहब अउर हरेक नीक काम क करइ बरे जरूरत क हर एक चीज ओकर लगे होइहीं।
Awadhi Bible: Easy-to-Read Version Copyright © 2005 World Bible Translation Center


text:
बरामद सामग्री में 50 हजार इलेक्ट्रानिक डेटोनेटर, 56 क्विंटल अमोनियम नाइट्रेट, 30 पावर जेल, 100 जिलेटिन राड, 7 कार्टन जिलेटिन, 4 हजार मीटर डेटोनेटर वायर, तीन बोरा इलेक्ट्रिक वायर आ काफी मात्रा में सेफ्टी पिन बाटे। हालांकि, बरामद माल के अभी ले कवनो दावेदार सामने नइखे आइल। एह वजह से एकरा इस्तेमाल के लेके कई तरह के आशंका व्यक्त कइल जा रहल बाटे।
एसपी विकास वैभव के मौजूदगी में कई घंटा ले चलल तलाशी की फाइनल सूची तैयार कइल जा रहल बाटे। उनुकर कहनाम बा कि बढ़ईयाबाग में रहे वाला सीके दुबे के झोपड़ीनुमा घर के तीन गो कमरा में में एह सभ के छिपा के राखल गइल रहे। पहिला नजर में पुलिस एह भंडार के बिहार- झारखंड के नक्सली संगठनन से जुडल मान रहल बाटे। बिहार में हाल के दिनन में एह तरह के कई जखीरा बरामद भइल बाटे।


text:
Come, let's do something for Bhojpuri...
करुनाकर रमायन (भोजपुरी महाकाव्य)
बालकाण्ड (२७ वाँ किस्त)
चौपाई-
तब गिरिजा मुस्का के कहली। हाथ उठा के आसिस दहली।।
धन-धन बाड़ू जनक दुलारी। धन ई तहर बहिनिया प्यारी।।
भगती प्रेम अउर बिसवसवा। बा जे अब तहनी के पसवा।।
ओकरे बस हम सदा रहिने। ओकरा ला सब सितम सहिने।।
जहाँ पुकरबू तहवें आयब। सगरे बिगड़ल कार बनायब।।
लागीने हम सबके माई। सबके खातिर बनी सहाई।।
बाकिर जे दुख दे दोसर के। ओसे हमहू रहिने फरके।।
जे बा न्याय धरम के साथे। मदद करीने अपना हाथे।।
हरदम न्याय धरम पर रहिहऽ। इक दूसरा ला दुख के सहिहऽ।।
जहाँ रही ई सुन्दर नीती। सुख से सबके जिनगी बीती।।
दोहा-
भरल पुरल रहबू सदा, बिगड़ी ना जब नेत।
दुरलभ ना कुछऊ रही, दान दया के देत।।२४३।।
चौपाई-
बपसी जनक लिखवले पाँती। दसरथ के इच्छा के भाँती।
लौटल दूत अजोधा आइल। लुत्ती निअर खबर छितराइल।।
चली बरात जनकपुर भारी। होखे लागल पुरा तयारी।।
चारू भाई बिअहल जइहें। चारू के दुलहिनिया अइहें।।
कवन खुसी के कहीं तमासा। लागल बा आसा में लासा।।
चिन्तन भजन भुलाइल बाटे। मन में रस बढ़िआइल बाटे।।
सभे सवारी के सरिआवे। हौदा चरजम्मा बनवावे।।
करत तयारी कुछ दिन बीतल। सूरज लगले होखे सीतल।।
आइल जब भगवन के दिनवा। सुभ अगहन के सुखद महिनवा।।
सुभ बिआह के दिन उतराइल। सुकुल पंचमी तिथी बदाइल।।
दोहा-
पाँच रोज पहिले चलल, सजधज सजी बरात।
सँघे चलल रनिवास सब, मनही मन हरसात।।२४४क।।
चलल नगर के लोग सब, बँचले बालक बूढ़।
रोगी जोगी सीध सब, बउका आन्हर मूढ़।।२४४ख।।
चौपाई-
रथ पर लागल रतन सिंहासन। जवन रहे राजा के आसन।।
माड़िक मढ़ल बर मेघडंबर। लागे सिकुड़ गइल बा अंबर।।
अइसन ओमें झलके झालर। जइसे सुरुज सुबह धरती पर।।
घोड़न के चमके चरजामा। जस सोना चमकेला घामा।।
हाथिन के माथा के झलरी। चमके जस बदरी में बिजुरी।।
ओपर बा हौदा सरिआवल। जस सोभा के सेज सजावल।।
रानिन खातिर सजल महरफा। सोहे ओपर पिअर पतरखा।।
सोभा ठेकल रहे अकासे। जस देवी पहुँचे़ देवासे।।
वीर बाँकुरन के बा घोड़ा। सोना के लगाम आ कोड़ा।।
अइसन रूप सजावल गइले। स्यामकरन उनसे सरमइले।।
दोहा-
रहे येक बारादरी, सुग्घर सजल सिरीठ।
जवना में चढ़ के चले, कुल के गुरु बसीठ।।२४५।।
चौपाई-
चलल बरात नगर निअराइल। आसा के सब फूल फुलाइल।।
सुनले जब बरात के आइल। मिथिलापति के मन हरसाइल।।
आपन सब समाज सरिआ के। जुटले अगुआनी में आके।।
दहलें जनक जहाँ जनवासा। लेहल सब उहँवा पर बासा।।
भाँत-भाँत के भवन सजावल। सबमें सुग्घर सेज बिछावल।।
रहे धइल सब सुख के साधन। जर-जलपान बसन आ बासन।।
देंहे देंहे नोकर रहले। सेवा करें बिना कुछ कहले।।
रहले इन्तजाम सब अइसन। सरगो में न मिलेला जइसन।।
स्पागत के ई देख तयारी। हरसित बा सगरे नर-नारी।।
लागे सब साधन सरिआ के। इहँवे बसल अजोधा आके।।
दोहा-
जनक नगर के बगल में, अवध नगर के रंग।
देख देवता गगन के, हो गइले सब दंग।।२४६क।।
लगवा जा अवधेस के, निहुरेले मिथिलेस।
जइसे भगती के लगे, झुके ग्यान उपदेस।।२४६ख।।
चौपाई-
हाथ जोर बोलेले बानी। धन-धन भाग अपन हम मानी।।
रउआ हमरा के अपनवनी। सेवा के अब जोग बनवनी।।
कइसे करीं बड़ाई राउर। अधिक बड़ाई होला बाउर।।
दहनी अइसन रीन चढ़ाई। होई ना कब्बो भरपाई।।
सेवा में ना बानी समरथ। येक रथी हम रउआ दसरथ।।
भूल-चूक मन से बिसरायब। घटल बढ़ल सेवा बतलायब।।
जिनगी भर जबले ना टूटब। सेवा में हम रउआ जूटब।।
साधन भाव सजी बा थोरे। परे समय पर ऊहो भोरे।।
जवने सेवा सोझा आवे। बड़का ओही के अपनावे।।
बा अरदास इहे रउआ से। स्वीकारब सुख के भउआ से।।
कहके बचन विसेस विनय के। भगती के सुन्नर सुरलय के।।
चरन छुवे के कोसिस कइले। दसरथ उनके बहियाँ धइले।।
दोहा-
काहे चलनी हऽ करे, रउआ अइसन कार।
समधी के माने हवे, येक निअर अधिकार।।२४७।।
चौपाई-
कह बतिया अँकवारी धइले। मिलन देख सब लोग जुड़इले।।
भगती ग्यान लगे तन धारी। आपस में धइले अँकवारी।।
दसरथ जी कहलें विदेह से। सभ्भे जनमें येक देंह से।।
ओकर महिमा बेसी होला। जेके घर से निकले डोला।।
बेटी घर के लछमी होली। सुग्घर बदन मनोहर बोली।।
जे जे बेटी से अगुताला। ओकर बंसज बने बिलाला।।
दू-दू कुल के मान बढ़ावें। धन में सेवा के अपनावें।।
ओकर बाप छोट बन जाई। जहँवे-तहँवे माथ नवाई।।
जे ओ नर के नीच बनावे। मुँह से बाउर बात कढ़ावे।।
बनिहें संकर सदा सहाई। नरक तबो ऊ मनई जाई।।
अपना के अब छोट न मानीं। रउआ हमसे बड़का बानी।।
दोहा-
सुन समधी के बचन के, भरल आँख में आँस।
सरधा के गरदा झरल, बिहँसेला विसवास।।२४८क।।
देख सिया के बाप के, भरल आँख में लोर।
दसरथ जी के दया के, रहे ओर ना छोर।।२४८ख।।
चौपाई-
विनय प्रेम सरधा में सानल। भगती के बान्हा में बान्हल।।
दसरथ जी के निकलल बानी। काहें लोर बहावऽ तानी।।
जो ई लोर नेह के होखे। तब ई सूनी बात सरोखे।।
बेटी राउर हम ले जायब। घर में आपन धिया बनायब।।
नइहर के अहवा ना आई। ना बपसी के सोच सताई।।
राखब बना नयन के पुतरी। ध्यान कबो ना ओसे उतरी।।
बोलऽ तानी हाथ उठा के। जीअब ना हम अलग हटा के।।
दानी के घर बेटी आवे। जे घर के बढ़वार मनावे।।
कन्यादान दान हऽ भारी। जे ना दे ऊ बने भिखारी।।
रउआ सगरी चिन्ता छोड़ी। विधि विधान से नाता जोड़ीं।।
खाली रउआ धिया बिआहीं। अउर न हमरा कुछऊ चाहीं।।
लालच से जे बिअहे बेटा। विपत करेला उहाँ चहेटा।।
जे धन लेके बेटा बेंचे। भगवन ओकर किस्मत मेंचे।।
जे ना मुँह से माँग करेला। भीतर से सब कुछ खोजेला।।
नरक बनेला ओकर घरवा। जिनगी भर पिठिआवे डरवा।।
औरत जहँवा लोर गिरावें। लछमी उहाँ कबो ना आवें।।
दोहा-
धन-धन बानी जनक जी, कइसन हिया उदार।
बिअहऽ तानी येक सँघ, रउआ बेटी चार।।२४९क।।
सुन दसरथ के बचन के, भइलें जनक विभोर।
हाथ जोर के प्रेम से, चले महल के ओर।।२४९ख।।
चौपाई-
तुरते खबर पठावल गइले। रामलखन मुनि के सँघ अइले।।
अँखिअन में ललसा दरसन के। आसा में आतुरता मन के।।
अवते राम लखन जा जा के। छुअले माइन के पउँआ के।।
फेरू छुअले चरन पिता के। लगलें गोड़ गुरू के जा के।।
जाके गोदी में माइन के। बइठे दूनू लइका बन के।।
राम केकई गोद पकड़ले। लखन कोसिला गोदी चढ़ले।।
पोंछेली मुँहवा आँचर से। देख सुमितरा मन में हरसे।।
पूछेली बतिया सब मन के। देखत दसा बने अँखिअन के।।
कब्बो नीचे चरन निहारें। कब्बो नजर गाल पर डारें।।
धऽ-धऽ अँगुरिन के सुघरावें। पकड़-पकड़ के बाँह दबावें।।
बीच-बीच में पूछत जाली। सगरी बतिया हाली-हाली।।
कइसे तू रकसन के मरलऽ। कइसे तूँ नारी के तरलऽ।।
दोहा-
तुरलऽ धनुहा के तरे, सजी बजावऽ हाल।
कइसे रहलऽ जा कहाँ, समुझावऽ जा लाल।।।२५०।।
चौपाई-
राम लखन सब कथा सुनवले। जथी जहाँ पर रहले पवले।।
भरत सतरुहन दूनू भाई। रहलें सुनत बात खड़िआई।।
आपस में सब गला मिलाई। मिलले फेरू चारू भाई।।
देख मुहूरत सगुन धराइल। हरदी मटकोरा निअराइल।।
सखी सहेली मंगल गावें। बर कनिया के नावे-नावे।।
मन में लगन अजब बा लागल। रोग सोक सगरे बा भागल।।
चिन्ता फिकिर न फटकऽ ताटे। कवनो बात न खटकऽ ताटे।।
मनवा मोर बनल नाचेला। बादर सुख के पानी देला।।
हवा सुगन्धित हरसित होके। बहे रात दिन सुधबुध खो के।।
गूँजे गीत गगन में गावल। देवो लगले पहुँचे धावल।।
दोहा-
सुमिरन कऽ सब देव के, सुरू भइल सब कार।
बिधिन न आवे बीच में, होखे नेगो चार।।२५१।।
फेरू आगे.....
Views: 46
charan shaparsh guru ji ke
jai bhojpuri jihin ja bhojpuri !
गुरुजी गोड लागत बानी !
अनमोल ! भोजपुरी शब्दन के भाव आ करुणाकर रामायन के महिमा आ एह दुनो के संगम करावत राउर सोच !
जबरजस्त !
जय भोजपुरी
jai bhojpuri
bhute anmol......
jai bhojpuri
गुरु जी प्रणाम आ जय भोजपुरी !
जइसे-जइसे "करुनाकर रामायण" के कथा आगे बढ रहल बा, वइसे-वइसे मन ई पावन ग्रंथ के प्रति अगाध श्रद्धा से भरत जा रहल बा. राउर लेखनी के कोटि-कोटि नमन!
धन्यवाद आ जय भोजपुरी!
करुनाकर रमायन हमरा भोजपुरी समाज के नीक लागताऽ, ई जान के हम धन-धन हो गइनी। भगवान जी के काम भगवाने जी कराइने, तब भगवान जी से हमार ई निहोरा बा जे ए करुनाकर रमायन के पढ़sता, आनंद लेता, राम जी ओ सब लोग पर आपन कृपा हमेसा बरसावत रहीं।
जय भोजपुरी, जय भोजपुरिया।
गुरू जी प्रनाम,
भोजपुरी मिठास से भरल बावे, शायद ई सभका मालूम नईखे। आ सांच कही त अगर केहु भी ई करूनाकर रमायन एक बार पढ लेबे त भोजपुरी शब्दन के ललायीत हो जाई। बहुत बढीया...।
जय भोजपुरी
Comment
© 2012 Created by Admin.


text:
Come, let's do something for Bhojpuri...
181 members
7 members
87 members
44 members
191 members
Sort by:
60 members Latest Activity: Apr 14 ई ग्रुप अभियंता लोग के समर्पित बा.
7 members
Latest Activity: Aug 3
एह ग्रुप के उद्देश्य भोजपुरी फिलिम संगीत जगत के ताजातरीन जानकारी उपलब्ध कारवाला से बा...फिलिम अउर संगीत जगत से जुडल लोग इहा आपन समाचार दे…
एह ग्रुप के उद्देश्य भोजपुरी फिलिम संगीत जगत के ताजातरीन जानकारी उपलब्ध कारवाला से बा...फिलिम अउर संगीत जगत से जुडल लोग इहा आपन समाचार दे…
13 members
Latest Activity: Aug 9
ई ग्रुप भोजपुरी साहित्य अउर साहित्यकारन के बढावा देवे खातिर बनावल गइल बाटे।
ई ग्रुप भोजपुरी साहित्य अउर साहित्यकारन के बढावा देवे खातिर बनावल गइल बाटे।
82 members Latest Activity: Oct 6 इहा पढाई लिखाई से सम्बंधित विषयन पर बात चीत कइल जा सकत बा...
8 members
Latest Activity: Jun 15
ई ग्रुप ओह लोगन खातिर बा, जे नौसेना या मर्चेट नेवी या फिर कवनो अइसन काम में बा, जहँवा समुन्दर में ज्यादातर समय व्यतीत होत होखे।
ई ग्रुप ओह लोगन खातिर बा, जे नौसेना या मर्चेट नेवी या फिर कवनो अइसन काम में बा, जहँवा समुन्दर में ज्यादातर समय व्यतीत होत होखे।
44 members Latest Activity: Jul 16 एह समुह मे हमनी के भोजपुरी क्षेत्र के जेतना घुमे लायक जगह बाडी स ओह जगहन के बारे मे जानकारी दिहल जाई जवना से लोगन के कतहु आवे जावे के मन करी आ सुविधा…
13 members Latest Activity: Feb 7 पटना , बिहार के राजधानी , जेकर पुरान नाव " पाटलिपुत्र " रहे । पटना वोह शहरन मे गिनाला जहवा सभ्यता के जनम भईल रहे जवन अति प्राचीन शहरन मे गिनाला । ईसा…
36 members
Latest Activity: Mar 10
आई फगुआ के आनन्द लिहल जाउ जय भोजपुरी परिवर के संगे ! गांवे ना गईनी ज त का कम से कम वर्चुअल फगुआ त होईये सकेला !
आई फगुआ के आनन्द लिहल जाउ जय भोजपुरी परिवर के संगे !
गांवे ना गईनी ज त का कम से कम वर्चुअल फगुआ त होईये सकेला !
22 members Latest Activity: Feb 6 नबाबी शहर लखनउ खतिर समर्पित एगो ग्रुप
106 members Latest Activity: Jun 15 ई ग्रुप दिल्ली में रहे वाला भोजपुरिया लोगन खातिर समर्पित बा. एहिजा देश के राजधानी से संबंधित विषय उठावल जा सकेला.
141 members Latest Activity: Jul 3 आपन बिहार ग्रुप बिहार में होखे वाला हर गतिवबिधि के जानकारी के खातिर बनावल बा ,
214 members Latest Activity: Aug 7 बिहार के बाहर रहे वाला लोग जे खास कर पूर्वी उत्तर प्रदेश में रहेला ओकरा के पुरबिया कहल जाला और पुरबिया बाहुल्य जिला के उत्तर प्रदेश में पूर्वांचल के…
27 members Latest Activity: Jun 15 UAE group for all bhojpuriance people who is working in UAE
40 members Latest Activity: Jan 31 Jai Jai Mahadev Bhole Shambhoo, Har Har Kashinath Gange ! adhyatm ke nagari kashi gyan ke nagari kashi aastha ke nagari kashi aai sabhe dekhi…
26 members Latest Activity: Jun 15 www.vsffoundation.ca is a Canadian registered NGO which helps the needy. If you are in need of money and all the doors are closed for you just for…
22 members Latest Activity: Jul 9 This group is for Bhojpuri speaking people living in Canada.
14 members Latest Activity: Oct 15, 2011
9 members Latest Activity: Aug 31, 2010
237 members Latest Activity: Oct 3 एह ग्रुप में चुटकुला सुनावल जा सकेला... आईं, तनी हँसल आ हँसावल जाव...
87 members Latest Activity: Aug 13 आई सभे , एजुगा हमनी के भोजपुरी के कुछ परम्परिक गीत लिखल जाऊ, सुनल जाऊ पढ़ल जाऊ और एह गीतन के और लोगन के बतावल जाऊ जेकरा से आवे वाला पीढी के हमनी के…
© 2012 Created by Admin.


text:
October 2012
भोजपुरिया स्वाभिमान सम्मेलन-3
event
भोजपुरिया स्वाभिमान सम्मेलन-3
14 Likes
June 2011
अन्ना और रामदेव बनाम
हरिद्वार योग गुरु बाबा रामदेव लोकपाल मामला मे सरकार के एक बार फिर से चुनवती देवे खातिर नया मोर्चा अन्ना के साथ मिल के बानवे जात बा भ्रास्तचार और काला धन के खिलाफ सरकार पर चलाया गया सत्याग्रह को फिर…
Discussion
अन्ना और रामदेव बनाम
4 Likes
जय भोजपुरी परिवार के सदस्यन के बारे में ताजा…
जी आज के समय में जैसे की रउआ सब जानत बानी कि ई जय भोजपुरी साईट खाली एगो इन्टरनेट के पोर्टल नईखे रह गईल बल्कि एगो परिवार बन गईल बाटे। एजुगा कई लोगन के भाई मिलल बाड़े ता कई लोगन के बहिन, कई लोग त अपना…
Discussion
जय भोजपुरी परिवार के सदस्यन के बारे में ताजा…
53 Likes


text:
Come, let's do something for Bhojpuri...
Views: 11
bhai hamar soch ba ki eh ke khilaf har indian nagrik ke kare ke chahi i bahut
galat bhail ba aj pura india band hoke ke chahi taki sar kar bhi samagh jaow ki
pablik jag gail biya kalat kam kailase insanke sacha ke sath hamesa dewe ke chahi
baba sirf apna faida keliye larai nai khan larat ehme pura india ke logan ke
bhi faida ba
bichr ta karat ba aur kuch li khe ke lekin time nai khe(eh se chhama chahem)
kehu hamra ee batai ki kaise swami jee safed kapra pahin lehaanan?
Unkaa bhage ke kahe ke paral?
Kahe giraftaree na dehalan?
Kaheen ham parahleen ki ramleela maidan ke booking 500 logan ke yoga training khateer bhail rahal par huwan 50,000 logan ekattha ho gail rahalan yehee se unka ke bhagawal gail?
Ham bidesh men theek se na khabar pa rahal banee?
Ham Swami jee ke yoga shishya banee.
Politics se hamaar kauno rishta naikhe. Ham Swami jee se milala banee Ottawa men.
Yoga sikhawe leen Swami je ke anusaar. Tanee bistar men jane ke eccha ba.
Rajeev jee ham desh bidesh bahut ghumaleen aur pauleen ki duniyan me 2 tarah ke logan eke tareek a ke baran. Race badlela par act naheen.
1. Politicians
2. Students
Curruption kahan naikhe?
Kehu jam se bara hola kehu neeche se uncha barhela.
Tareef ookar ba je neeche se upper barahal.
Hamra lagal ki baba jee ke satyagrah bas wasene rahal ki hanthee aaya hanthee aaya .................
Swami jee doordarshita se kam na lehlan.
Ek jail ya giraftaree unka ke neta bana dehale rahat.
dinesh jee bahut badhiya bat kahat bani i log khaye ke kekaho pura naha jata lo tthik ba agar koi puchlelas t u kharab
navin bhai kahat bani ki i sarkar bache ke na chahi
agar hamar chalti rahit ta ham kal chhor ag gira deti kahe se ,ki i sar kar corruption owali biya
ई सरकार बांचे के ना चाही !
जय हिन्द !
दिनेश जी प्रणाम,
आज ३-४ दिन से सगरो बाबा के चर्चा चल रहल बा. सवाल कई गो बा ?? लोग सवाल उठत बा की धर्मगुरु के राजनीती ना करे के चाँही.....अब सवाल इ उठत बा की बाबा कब क्लेम करत बाडन का की उ धर्म गुरु हउवन?? उनुकर त भजन भी राष्ट्रभक्ति गीत से होला. दोसर सवाल इ उठत बा की इ कारपोरेट बाबा हउवन....खूब माल कमयीले बाडन....का पईसा कमायील कवनो अपराध हौवे? हाँ गलत तरीका से पईसा कमायील जरुर अपराध ह. यदि बाबा गलत तरीका से पईसा कमयीले बाडन त इ गलत बा ...लेकिन सरकार निकम्मा बिया का जे अब ले हाँथ पर हाँथ ध के बईठल रहल ह...आ जब बाबा एह लोग के पीछे पडलं हां त एह लोग के इयाद आईल ह की जांच कईल जाए ...माने सरकार काम करी त विद्वेष के भावाना से काम करी आ ना त ना करी...तीसर सवाल इ उठत बा की बालकृष्ण नेपाली हउवन आ भारतीय पासपोर्ट मिल गईल बा...माने इटली के मूल नागरिक के हिन्दुस्तान के पासपोर्ट मिल जाए त ठीक आ दोसर के मिले त गलत. चौथा सवाल इ उठत बा की बाबा आर एस एस आ भा ज पा के मुखौटा हउवन.....इ सरकार कहल का चाहत बिया की सीर्फ भाजपा भा आर एस एस ही भ्रष्टाचार के ले के गंभीर बिया ???? ( कहे से की अयीसनके आरोप अन्ना हजारे पर भी लाग रहल बा )....माने अपने से आपन भद्द....हा हां हां ..बुझात बा सरकार आपन संतुलन खो देहले बिया....पांचवा आरोप इ लाग रहल बा की एहसे संविधान खतरा में बा..कवनो इंडिविजुअल लोग जब चुनल प्रतिनीधी के चैलेन्ज करे लागी भा डिक्टेट करे लागी त संवैधानिक समस्या उत्पन्न हो जाई.....त एकर मतलब का ह? कवनो शांतीपूर्ण प्रदर्शन के दमनात्मक कार्रवाई के द्वारा निरस्त क देहल जाओ???? राजनैतिक प्रतीनीधी लोग में लोग के विश्वास पैदा कईल केकर काम हवे???? का इ सरकार आ राजनीतीज्ञ लोग के जिम्मेवारी नईखे की लोग के खोवल विश्वास के वापस ले आवल जाओ....का सब चीझन के जवाब एगो चुनाव में ही बा????उहो ओ चुनाव में जेमे पचास परसेंट लोग के ही भागीदारी बा...आ जे जितत भी बा ओकरा के आधा से अधीक जनता के नापसंदगी बा ..जे भी जीतत बा आ जेकरा सब से अधीक वोट मिळत बा उहो कंही ३० परसेंट ३५ परसेंट मिळत बा . केहू कहत बा की ए सी में बईठे वाला बाबा के आम लोग के बारे में का जानकारी ...आ कहत के बा त सुनी दिग्विजय सिंह जी उर्फ़ दिग्गी राजा ???????
बात साफ़ बा ...बाबा होखे भा केहू...मुद्दा से मतलब होखे के चाँही...आ एह्बेरा मुद्दा इ बा की बाबा भ्रष्टाचार के खीलाफ आवाज उठा रहल बाडन..शायद सरकार के भी ध्यान मुद्दा पर ही बा एहसे मुद्दा पर से लोग के ध्यान हटावे खातीर दोसर दोसर मुद्दा उठा रहल बिया..आ शर्मनाक आ निर्लाज्ज रूप से दमनात्मक कार्रवाई कर रहल बिया...
शर्म बा एह तरह के कृत्य पर..
जय भोजपुरी
© 2012 Created by Admin.


text:
Come, let's do something for Bhojpuri...
" पाना ओरिया जाई बाकी इँहा के बारे मे लिखल ना ओरियाई "
प्रणाम आ जय भोजपुरी
आजुवे के दिन ह की इँहा के हमनी के , भोजपुरिया माटी के , आ एह संसार के छोड के चली गईनी बाकी जुग जुग तकले जब ले भोजपुरी के दिया जरी तब ले ओह दिया से भईल अंजोर मे सबसे बडहन जोगदान इँहे के रही ।
भोजपुरी के सेक्सपियर , भोजपुरी के कालिदास भिखारी ठाकुर के हम आ अपना भोजपुरिया परिवार के ओर से शत शत नमन करत बानी ।
जय भोजपुरी
Views: 59
Sri Bhikhari Thakur ji ke Punyathithi pa Sat Sat Sradhanjali ....!!
इहाँ के पुण्यतिथि पर शत-शत नमन बा.......
जय भोजपुरी!
भोजपुरी के सेक्सपियर , भोजपुरी के कालिदास भिखारी ठाकुर के शत शत नमन बा।
शत-शत नमन बा
जय भोजपुरी!
koti-koti naman ba thakur ji ke |
jai bhojpuri bhaiya
भोजपुरी के शेक्सपीयर(भिखारी ठाकूर)के सत्-सत् नमन..
भोजपुरी के शेक्सपियर , भोजपुरी के कालिदास भिखारी ठाकुर जी के शत शत नमन बा।
जय भोजपुरी ....जिया भोजपुरी .....
© 2012 Created by Admin.


text:
Come, let's do something for Bhojpuri...
प्रणाम आ जय भोजपुरी !
वर्ष 2011 अपना अंतिम सफ़र मे बटे उम्मीद कयिल जा सकेला की इहो साल राउुर सब खातिर ढेर खुशिया आ उम्मीद लेके आइल रहल होखी त कुछ लोग के ई साल निराश भी कयिल होखी,बकीन त एमए निराश आ हताश होये वाली बात नयिखे,कहे से की हॅम्नी के कोशिश आ उम्मीद ना छोड़े के चाही हो सकेला जे काम 2011 मे सफल ना भइल उ 2012 मे सफल हो जाय! हर बितल लम्हा अनुभव के खट्टा-मिटास याद छोड़ जला जे जीवन खातिर अनमोल बा एके चाह के भी भूलावल ना जा सकेला! एसे अपना सुख-दुख के याद केयिला के साथ आपन अनुभव आउरी विचार बाटे क ई बाड़िया अवसर बा! जिया भोजपुरी जय भोजपुरी !
Views: 45
ई mucrak का होला जी?
jai bhojpuri bhai |
sahi kahani raua hamaro khatir khafi kuch rahal eh sal |
kuch nik kuch baur bhi rahe ,jaise bhi rahal beet gail |
aab naya saal ke swagat kari aur dua kari ki bhojpuri khatir kuch niman hokho |
sanjay paney jai bhojpuri
© 2012 Created by Admin.


text:
अब एकरा के सुरक्षा में चूक कहल जाव, या कुछ आउर, लेकिन ठीक ओही जगह पर करीब डेढ साल पहिले भी एगो लोकल ट्रेन के ई माओवादी अपना कब्जा में रखले रहले सन, आ ओहिजा से कुछ ही दूरी पर ई घटना आज देखे के मिलल ह। वइसे एह घटनाक्रम में एगो ताज्जुब के बात इहो बा कि एह ट्रेन पर कवनो सुरक्षाकर्मी मौजुद ना रहे, जबकि आम तौर पर राजधानी के काफी सुरक्षित ट्रेन मानल जाला।
बतावल जाता कि लाल झंडा दिखा के राजधानी एक्सप्रेस के रोकल गइल, आ ओकरा बाद ओकरा ड्राइवरन के ई माओवादी अपना कब्जा में ले लिहले। ई माओवादी मुख्य रुप से अपना नेता छत्रधर महतो के रिहाई के माँग करत रहले सन। वइसे एकरा बाद केन्द्र सरकार तुरंत हरकत में आइल, आ ओहिजा सीआरपीएफ के जवानन के भेजल गइल, जिनका के देखते साथ आतंकवादी सभ ट्रेन छोड के भाग गइले सन, ओकरा बाद ट्रेन के अपना गंतव्य का ओर रवाना क दिहल गइल।
लगातार अपना दुस्साहस के परिचय दे रहल एह माओवादियन का मन से लागता कि सरकार के आ व्यवस्था के प्रति खौफ मिट गइल बा, आ एकनी का कुछूओ क के गुजर जा तारे सन, जबकि सरकार ओकरा बाद अँधेरा में तीर चलावे के कोशिस क रहल बिया। सवाल एहिजा ई उठता कि आखिर एह सभ घटना के रोके खातिर सरकार का कदम उठा रहल बिया, आ सरकार माओवाद पर आपन नीति के खुलासा काहे नइखे करत? आखिर कब ले आम आदमी के जान के एही तरह खतरा में पडल रही? का भारत आतंकवाद के मिटाये खातिर श्रीलंका वाला फार्मूला नइखे अपना सकत? सवाल त एह तरह के आउर भी ढेर बा, आ जबाब खाली केन्द्र सरकार के देवे के बा।


text:
Come, let's do something for Bhojpuri...
हमनी के संस्कृति में खाली मरदे-मेहरारू ना महत्वपूर्ण होखेले बलुक चिरई-चुरगुन, पेड़-पतई से ले के नदी, ईनार, पोखर तक जिनगी के अभिन्न हिस्सा होखेले। हम जब भी गांव के इयाद करेनीं त एक साथे ई सब लोग इयाद आवे लागेला। बहुत साल पहिले जेएनयू के हास्टल में जब दुपहरिया में सूतल रहीं त एगो कउआ बालकनी में चिल्ला-चिल्ला के उठा देहलस। ओही घरी डाकिया आवाज देहलस रजिस्ट्री लेवे खातिर। ई एगो संयोग हो सकेला बाकिर अनायासे हमरा के ओह घरी गांव, माई, कउआ, नींब के डाल, कोइल, आम के पल्लव सब एक साथे इयाद आवे लागल। रउआ सभे के साथे भी अइसन होत होई। त काहे ना हमनीं के एह सब लोग से जुड़ल बातन के एह मंच प परोस दिहल जाव। हम ओह घरी अपना भावना के एगो कविता के रूप में बांध देले रहीं जवन आज रउआ लोगिन के सोझा राख रहल बानीं आ उमेद करत बानीं कि रउआ सब के अनुभव भी हमरा के पढ़े के मिली।
कउआ के काँव
काँव... काँव... काँव...
कउआ के काँव
अंगना में राखल
दूध-भात के कटोरी
नीब के डारी प बइठल
गिरिधर पंडित के झिड़की
अउर शोभा काकी के आशीष
सुनत, चोंच खजुआवत, मुंड़ी हिलावत
घुप्प करिया कउआ
अपना ओरियानी प
बइठावे के हठ में
हर जगह से कउआ के उड़ावत
लइका-लइकी
काँव... काँव... काँव...
अपना हिस्सा के परसादी खिअवलस
शोख रमवतिया
चोरी-चुपके,
रंगे हाथ धरा गइली
रामदई काकी
सोना से चोंच मढ़वावे के घूस देत
काँव... काँव... काँव...
काँव छा गइल चमक बन के
पाँच साल से नइहर के राह देखत
अन्नू के भउजी के चेहरा प
काँव समा गइल
मजबूती बन के
कुबड़ी दादी के लाठी में
काँव के दम प झिड़क दीहली
बुधिया चाची
दुआरे आइल साहुकार के
बाकिर गहिरा गइल
मेजर चचा के बाबूजी के
आँख के सूनापन
काँव... काँव... काँव...
कउआ के काँव
काँव नाहीं डोर
जवना से बन्हाइल रहे
पनरह साल से बेटा के राह देखत
मलती दादी के प्राण
काँव नाहीं धुन
जवन नचावत रहे मन के
अउर रोप देत रहे
आंखिन में सपना
सपना, जे में 'देह के महक' से ले के
'नया बैल के घंटी के गूंज' तक
समाइल रहत रहे
जवना में
'छोनू के लेलगाल़ी'
मोनी के गुड़िया
अउर माला के 'लाल गोटेदार साड़ी'
चमकत रहे।
काँव... काँव... काँव...
काँव नाहीं खिड़की
जवना में से लउकत रहे
चुन्नू के शहर के स्कूल
रामरती के पछांही गाय
अउर गोपी काका के
बिटिया के पीयर हाथ।
काँव में धड़कत रहे
एगो पूरा के पूरा दुनिया
जवन सरकल जात रहे
हमरा बौद्धिक हाथ से।
-प्रमोद कुमार तिवारी
Views: 171
© 2012 Created by Admin.


text:
Come, let's do something for Bhojpuri...
भोजपुरी में कई गो कला बाड़ सन. एगो समाज के तौर पर ओह कला सभन के बारे में हमनी केतना जानतानी जां. एसे पहिले हम एह जगह पर लौंडा नाच के बारे में बात उठईनी. आज बिरहा के बारे में उठावतानी. बिरहा के बारे में आपन सभे राय लिखी. हम एह कला के बारे में जाने के चाहतानी. आ एतने जानतानी कि रामकैलाश यादव महान बिरहा गायक ्रहलें. बलेसर भी एही परंपरा के बाड़े. आज भोजपुरी के सुपर स्टार निरहुआ के भी शुरुआत बिरहा गायक के रूप में भईल. महुआ पर एगो कार्यक्रम भी आवेला 'बिरहा दंगल' जेकर संचालन विजयलाल यादव करेलन..
Views: 487
अमीतेश जी प्रणाम,
बढीया विषय उठवले बानी। धन्यवाद...।
भारतीय लोक संगीत में ढेर अईसन शैली प्रचलित बावे जवना मे पुरूष से बिछड़ल भा पुरूष से ढेर समय तक ले दूर रहला के बाद विरह-व्यथा से व्याकुल स्त्री लोकगीतन के माध्यम से अपना के समुझावे ली सन। देश के हर क्षेत्र में, हर भाषा मे स्त्री के विरह-व्यथा के बतावत ढेर गीत बाडे सन, बाकीर विरह के वेदना से पीड़ित पुरूष के जजबात बतावे वाल लोकगीत बहुत कम मिले ला। भोजपुरिया क्षेत्र में लोक-संगीत के अईसने एगो विधा खुबे लोकप्रिय बावे, जवना के "बिरहा" के नाम से जानल जाला।
अनूमान लगवला से बिरहा के शुरूवात उन्नीसवीं शताब्दी के शुरू मे भईल होई, अईसन बुझाला। अंग्रेजी हकुमत के बेर देहाती क्षेत्र से निकल के कवनो शहर में मजदूरी करे के प्रवृत्ति बढ़ गईल रहे। मजदुरी करे वाला लोग खतिरा रोजी-रोटी के जोगाड ला ढेर समय तक ले अपना घर-परिवार से दूर रहे के पड़त रहे। दिन भर मेहनत कईला के बाद रात में छोट-छोट समूह में ई लोग ऐही लोक-विधा के गीतन के जोर-जोर से गावत रहे लो। शुरूवात मे त "बिरहा" मजदुरी के बंधन के बतावे वाला लोकगीत के रूप में ही जानल जात रहे। बाकीर समय के संगे-संगे ई आपन दर्द प्रकट करे वाला लोकगीत बन गईल।
आजो ढेर जगे "बिरहा" सुने के मिल जाला बाकीर मौका कवनो संगीत समारोह भा स्टेज शो के रहेला अउर गावे वाला रहेला कवनो जानल-मानल गायक।
जय भोजपुरी
धन्यवाद संजीव भाई , प्रणाम..रऊआ एह विषय के आगे बढ़वनी..औरी लोग एमे आवो..
अमितेश भाई प्रनाम आ जय भोजपुरी
एगो नीमन बतकही आ जानकारी के उमेद बा एह मुद्दा प ! अईसे त हम बिरहा के बारे मे एकर जरि सोरि नईखी जानत बाकी ह बिरहा खुब सुनले बानी आ एगो दु गो किताब जवन पिछिला साल पढले रहनी ओह मे बिरहा आ लोरिक के बारे मे कुछ जाने के मिलल ओहि आधार प आ कुछ जवन हमार आपन सोच बा ओह आधार प हम आपन बात लिखत बानी ।
बिरह - एकर माने वियोग से बा , अलगाव से बा , दुरी से बा आ ई वियोग अलगाव दुरी हमेसा हमेसा खाति भी हो सकेले आ टेम्पोरेरियो हो सकेले , मेहरारु लोग कजरी आ बारहमासा के अउरी कई गो ताल सुर के संगे बिरह के गीत गावे ला लो आ सुने के मिलेला , एहि तरे मरदाना लोग जे बिरह के चलते अपना मन के बात आपन भाव के कहे खाति एगो तरिका निकालल लो जवन " बिरहा" कहाईल ।
बिरहा गायक भा जे बिरहा गावेला भा बिरहा गायन खाति कवनो अउरी चीझु के ( ढोलक झाल हरमुनिया करताल ) के जरुरत ना परेला काहे की ई मानल जाला की ई ओह आदमी के अभिव्यक्ति ह ओकर अपना दिल से निकलल बात ह जवना के सुर ताल ओकरा दिल से निकली । बाकी बाद मे धीरे धीरे एकरा मे वाद्ययंत्र जुडत गईल आ ढोलक झाल हरमुनिया करताल जईसन वाद्ययंत्र के संगे ई गवाये लागल ।
बिरहा गायन एगो राग ह राग जवना मे दुख शब्द आ ओह शब्द के मुह से निकाले के तरिका प लउकेला जवना के सुने वाला महसुस कई सकेला , तनि उंच आवाज मे फेरु बईठ के कबो तीन्ना हो के कबो ठेहुनियाई के माने कष्ट के भाव जवना तरिका से नीमन से आ सके ओह तरिका के " बिरहा " मे देखल जा सकेला । बिरहा मे सुर ताल आ संगत गावे वाला के आवाज मे ही रहेला वाद्ययंत्र आदि ओतना जब्बर ना रहेला एह से बिरहा मे एह के गावे वाला कईसे गावत बा उ सुने वाला लोगन के अपना ओरि घींचे ला । चुकि बिरहा , लोरिक , आल्हा से सटल राग आ गावे के तरिका ह एहि से ई तीनो राग मे उंच आवाज मे गवनई होला ।
बिरहा गवात त बहुत पहिले से बा अईसे कब शुरु भईल कईसे शुरु भईल एह के बारे मे कुछ कहल भारी बा , बाकि बिरह गीतन के जब जनम भईल हमरा देखे से ओहि के आरी कगरी बिरहा शैली के भी जनम भईल होई । आ बिरह गीतन के जनम भगवान कृष्ण के बेरि से भईल रहे त हमरा देखे से ई राग ओहि घरी से चलल आ रहल बा ।
एह राग के प्रचार प्रसार भईल जब पुर्वांचल आ बिहार के लोग चटकल , रंगुन आ अउरी कई गो दोसरा देशन मे कमाये खाति जाये लगलन , ओकरा पहिले गांव मे खेतिहर किसान लो जब सरेहि मे जासु लो त ओजुगो कबो कबो बईठकी होखे आ बिरहा गवाई ई एगो मनोरंजन के संगे संगे मन के बात कहे के तरिका रहे , बाकि ई ( जईसे की संजीव भाई कहले बाडे उन्नीसवी शताब्दी ) मजदुरी करे वाला, खेती बारी से जेकर पोसात ना रहे ओह लोगन के अपना माटी से दुर गईला के बाद ढेर फेमस भईल ।
आजु एह घरी जवन बिरहा गवात बा आ एगो दु गो जवन नाव रउवा उपर धईले बानी ओह लोगन मे खांटी बिरहा सुने के ना मिलेला ह भले उ ई कहि एक चमक गईल होई लो की बिरहा गायक हवे , असल मे निरहु धोबी गीत आ बिरहा के मिला के गावे ले , बालेसर भी बिरहा गावत रहले ह बाकी उनुकर एगो अलगे तरिका रहल ह आ बिरहा मे जवन उंचाई आ फेरु ठहराव आवे ला तवन बहुत कम देखे के मिलत रहल ह , ह रामकैलाश यादव बिजय लाल यादव काफी हद ले बिरहा परम्परा के आगे बढवले लो , मन्नालाल यादव भी एहि कडि के नाव बाडे .
बिरहा मे अब दु गोला भी देखे के मिलत बा , जवन अमे सवाल जवाब होला , संगे संगे बिरहा भक्ति के गीतन प भी आ रहल बा , माने बिरहा अब खलिहा बियोग के देखावे सुनावे वाला राग ना रहि के आपन पहिचान सगरे बना रहल बा ।
बिरहा गायन मे अब महिला लोग भी आ रहल बा अभी ले ओतना बरिआर पहिचान केहु नईखे बनवले बानी धीरे धीरे एह शैली मे गावे खाति लोग आगे आ रहल बा ।
बिरहा के तरिका हिन्दी सिनेमा मे भी लउकेला , तनि अल्टरेसन के संगे , जईसे " हो यारा सिली सिली बिरहा के रात का जलना " वाला गाना बा आ अईसे अउरी कुल्हि कई गो गाना बाडन स जवना मे बिरहा के छौंक लागल बा ।
बाकी ई एगो बात हम जरुर कहब की जवन बिरहा , सुने वाला लोगन के रात भर जाडा के दिन मे ललटेन के अंजोर मे पुअरा प बान्हि के राखत रहलन हा स अब उ बिरहा सुने के ना मिलेला । अब बिरहा मे आवाज बदल गईल तरिका बदल गईल साज बाज बदल गईल सांच पुछि त बिरहा के भाव बदल गईल .....
जय भोजपुरी
बहुत बढ़िया जानकारी नवीन भाई...रऊआ बिरहा के साथे बिरहा के बदलत स्वरूप पर भी चर्चा कईनी. आभार
अमीतेश जी प्रणाम आ नवीन भईया गोड लगत बानी,
मुख्य रूप से "बिरहा" गावे के आज दु गो टाइप बावे, खड़ा बिरहा अउर मंच विरहा।
खडा विरहा
खडा विरहा मे वाद्य संगीत ना होला (जईसे कि नवीन भईया बतवले बानी), बाकीर गायक के लय एकदम पाक्का होला। पहिले मुख्य गायक तार सप्तक के स्वर में गीत के मुखड़ा शुरू करे ले अउर फेरू गायक दल ओहमे सम्मिलित हो जाला।
मंच विरहा
बिरहा गायन के मंच रूप में वाद्य संगीत होखे ला। प्रमुख रूप से ढोलक, हारमोनिया अउर करताल के प्रयोग कईल जाला। ई जवन करताल होखे ला ऊ गुल्ली के आकार में लगभग एक बिता लम्बा स्टील के दु गो टुकड़ा होखे ला, जवना के गायक अपना दुनु हथेली के बीच मे रख के आपस में टकरा के बजावे ला लो।
वईसे त विरहा केहू के विरह प्रकट करे वाला ही लोकगीत हवे बाकीर तबो अपना क्षेत्र मे पर्व-तेवहार अउर कवनो शुभ अवसर पर विरहा गायन के परम्परा रहल बावे। एगो बात अउर कृष्ण भगवान के कवनो भी मंदीर के उदघाटन के बेरा बिरहा गावल जरूरी समझल जाला।
बिरहा लोकगीत के फिलीम में बहुत कम उपयोग भईल बावे। बाकीर तबो पहिला बार 1955 मे फिलीम "मुनीम जी" में बिरहा के मौलिक रूप के प्रयोग कईल गईल बावे जवना के हेमन्त कुमार अउर उनकर संघतीया लोग गवले बावे। बाकीर ई गीत मे कवनो विरह के नईखे बतावल, शंकर जी के केंद्र बनावल बावे। तबो धुन अउर राग बिरहा के ही बावे।
जय भोजपुरी
संजीव भाई खुश रही आ जय भोजपुरी
खडा बिरहा भा मंच बिरहा ई दुनो एह घरी भईल बा शुरुवात एह से ना ह ! बिरहा मे खडा हो के गावे आ ठेहुनिया के गावे , इहे दुनो भाव रहे , मंच त बाद मे धराईल जब ई चटकल कलकत्ता आ अउरी जगह आयोजन मे गवाये लागल ! आ चुकि बिरहा के संगे संगे चईती , बारहमासा गवाये एह से धीरे धीरे एह मे वाद्ययंत्र के जमि के प्रयोग होखे लागल !
जय भोजपुरी
जी भईया हमहु ईहे लिखले बानी कि मुख्य रूप से "बिरहा" गावे के आज दु गो टाइप बावे।
बिरहा के व्याकरणीय रुप
फेसबुक प स्व्यम्बरा बक्सी जी लिखले बानी -
भोजपुरी लोकगीतन में बिरहा सबले छोट छंद ह. अब त बिरहा सब केहू गावेला, बाकिर ई अहीर जाति के जातीय गीत नियन मानल जाला. बिरहा के दू गो प्रकार बा- १. छोटा बिरहा के 'चारकड़िया' कहल जाला, एकरा में चार गो चरण होखेला. एकरे के जादे गावल जाला २. बड़हन बिरहा गाथा के रूप में होखेला, जेकरा में रामायण आ महाभारत गावल जाला .......
बिरहा के कलागत रूप के साथ एकर सामाजिक रूप के भी चर्चा होखे. जईसे की संकेत एगो टिप्पणि में नवीन जी देले बानी. आऊर लोग जुड़े ए चर्चा से. मेहारारू एह कला से कईसे जुड़ल ओकर चर्चा होखे . आ कौनो अखाड़ा परंपरा बा तो उहो..आ प्रसिद्ध गायकन के भी..
जय भोजपुरी..
bhai i jai bhojpuri |
bahut badhiya bishay uthavala ta etana jankari mil gail
navin bhaiya a sanjieev bhaiya ke madhyam se |
birha ke bhav etana gahrai se ham na janat rahani lekin aaj bujh gaini |
bahut bahut dhanyavad ba sab kehu ke |
jai bhojpuri |
sanjay pandey
हिन्दु युग्मके वेबसाईट प एगो ई जानकारी मिलल ह बिरहा के उपर
चित्र परिचय
बिरहा गुरुओं का यह 1920 का दुर्लभ चित्र है; जिसके मध्य में बैठे हैं, बिरहा को एक प्रदर्शनकारी कला के रूप में प्रतिष्ठित करने वाले गुरु बिहारी यादव, बाईं ओर है- रम्मन यादव तथा दाहिनी ओर हैं- गुरु पत्तू सरदार (यादव)|
शास्त्रीय और लोक संगीत के साप्ताहिक स्तम्भ "सुर संगम" के इस नए अंक में आप सभी संगीत-प्रेमियों का, मैं कृष्णमोहन मिश्र हार्दिक स्वागत करता हूँ| दोस्तों; भारतीय लोक संगीत में अनेक ऐसी शैलियाँ प्रचलित हैं जिनमें नायक से बिछड़ जाने या नायक से लम्बे समय तक दूर होने की स्थिति में विरह-व्यथा से व्याकुल नायिका लोकगीतों के माध्यम से स्वयं को अभिव्यक्त करती है| देश के प्रायः प्रत्येक क्षेत्र में नायिका की विरह-व्यथा का प्रकटीकरण करते गीत बहुतेरे हैं, परन्तु विरह-पीड़ित नायक की अभिव्यक्ति देने वाले लोकगीत बहुत कम मिलते हैं| उत्तर प्रदेश के पूर्वांचल क्षेत्र में लोक-संगीत की एक ऐसी विधा अत्यन्त लोकप्रिय है, जिसे "बिरहा" नाम से पहचाना जाता है|
इस लोक-संगीत की उत्पत्ति के सूत्र उन्नीसवीं शताब्दी के प्रारम्भ में मिलते हैं| ब्रिटिश शासनकाल में ग्रामीण क्षेत्रों से पलायन कर महानगरों में मजदूरी करने की प्रवृत्ति बढ़ गयी थी| ऐसे श्रमिकों को रोजी-रोटी के लिए लम्बी अवधि तक अपने घर-परिवार से दूर रहना पड़ता था| दिन भर के कठोर श्रम के बाद रात्रि में छोटे-छोटे समूह में यह लोग इसी लोक-विधा के गीतों का ऊँचे स्वरों में गायन किया करते थे| लगभग 55 वर्ष पहले वाराणसी के ठठेरी बाज़ार,चौखम्भा आदि व्यावसायिक क्षेत्रों में श्रमिकों को 'बिरहा' गाते हुए मैंने प्रत्यक्ष देखा-सुना है| प्रारम्भ में 'बिरहा' श्रम-मुक्त करने वाले लोकगीत के रूप में ही प्रचलित था| बिरहा गायन के आज दो प्रकार हमें मिलते हैं| पहले प्रकार को "खड़ी बिरहा" कहा जाता है| गायकी के इस प्रकार में वाद्यों की संगति नहीं होती, परन्तु गायक की लय एकदम पक्की होती है| पहले मुख्य गायक तार सप्तक के स्वरों में गीत का मुखड़ा आरम्भ करता है और फिर गायक दल उसमें सम्मिलित हो जाता है| बिरहा गायन का दूसरा रूप मंचीय है
© 2012 Created by Admin.


text:
Come, let's do something for Bhojpuri...
बिरहा के बारे मे पढत रहनी ह , लोग कहेला की बिरहा बियोग के गीत ह , बाकी पढला के बाद बुझाईल ह की बिरहा खलिहा बियोग ना बियोग के संगे संगे मन मे बसल कुछउ भाव होखे ओह के बतावे के देखावे के सुनावे के एगो अईसन तरिका ह जवना भाव के बतावे खाति खलिहा मुह ना तन मन मय खुल जाला ।
यशोदा आ बाल गोपाल के संगे संगे गोपाल आ गोपी लो खाति त बिरहा बडले बा , बिरह खाति बिरहा बडले बा संगे संगे हंसी मजाक ठिठोली से ले के भक्ति के भाव , निर्गुण ( रहस्यवाद ) , श्रृंगार रस , सौन्दर्य के भाव भी बिरहा मे देखे के…
Added by नबीन भोजपुरिया ( NB ) on November 6, 2012 at 11:35pm — 3 Comments
उखडल पीच वाला सडक प एक लंगे ठाड एगो बुढ बुजुर्ग ऐनक पहिनले आ ओकरे प आपन दहिना अंजुरी के छाजा बनवले पछिम पडी तिकवत एक लंगे लउर के ठेहा बनवले रहले ।
एगो लईका पुरनकी उंचकी हरक्युलस साईकिल प पाछे बरसेम के बोझा कैरियर प लदले साईकिल चलावत पुछत बा कि - का ए बाबा बाडा गहिरे तिकवत बाडs का बात ह केकरा के तिकवत बाडs ?
बाँया कान्ह से दहिना कान्ह प गमछी फेकत लउर के सोझ करत तनकी सा खोंखि के तनकी स खंखारत बाबा…
Added by नबीन भोजपुरिया ( NB ) on November 3, 2012 at 10:33pm — 2 Comments
करीब करीब तीस बरिस पुरान नकसा ह , पैमाईस कईल ना ह एह से खसरा खतौनी जनि जोहब सभे । एगो किताब मे " हसन " साहब के बनावल ई नकसा भेटा गईल ह सोचनी ह की तनि आह पाता लागि जाउ की केने केने ले भोजपुरी बोलल जाला ।
अब भोजपुरी बोली काहे लिखल गईल बा का
Added by नबीन भोजपुरिया ( NB ) on November 2, 2012 at 12:59am — 4 Comments
प्रनाम आ जय भोजपुरी
तब -
गांवे मे सब केहु से घरे घरे घर पाछे चांदा असुलाई , फलानवा के घर से पिअर साडी , होकरा घरे असवे बिआह परल रहल ह , उ अपना भउजी के नवका लुगा ले ले आवत बा , तले ले एगो धउरल आवत बा कहत बा हई ल लो ई पंडाल मे खाति सही रही ।
कुछ अईसही गांव मे हेने से होने से जुटाई के साडी से पंडाल सजावल जाई , ताव किना के आई आ बांस प साटल जाई , चमकउवा ताव से तिकोना काटि काटि के लप लप झप झप करे वाला झालर बनी , रोज जगरम होई , गांवे के लोग गवनई करी, गांव के मय मेहरारु…Continue
Added by नबीन भोजपुरिया ( NB ) on October 24, 2012 at 11:00pm — 3 Comments
प्रनाम आ जय भोजपुरी
बडा चर्चा हो रहल बा , हेने होने सगरे जेने देखs ओनिये लोग अझुराईल बा की एफ डी आई एफ डी आई रिटेल मे आवत बा , केहु कहत बा देश एक दम चकचका जाई त केहु कहत बा की ई ईस्ट इंडिया कम्पनी लेखा होई देश बिका जाई ।
केहु तर्क दे रहल बा की एकरा अईला से किसानन के फायदा होई मजदुरन के फायदा होई लोगन के नोकरी मिली त केहु के तर्क ई बा की एकरा अईला से छोट छोट दुकानदार , माने पंसारी के दोकानी बनि हो जईहन स , तुरहा बरबाद हो जईहन स ।
खैर एह कुल्हि मे…
Added by नबीन भोजपुरिया ( NB ) on September 22, 2012 at 3:30pm — 7 Comments
प्रनाम आ जय भोजपुरी
अगुआ - एह शब्द के माने सभका पता होई , आ अगुआ अगर सर्वनाम ह त अगुवाई क्रिया कहाई । हम ब्याकरन नईखी सिखावत हम त बस ई कहल चाहत बानी की भोजपुरी भाषा के अगुवाई करे वाला अनघा लोग बा बाकि ई कईसन अगुवाई होता की चिचिलईलो प आवाज खलिहा चिचिलाये वाला के काने मे ले जाsता केहु अउरी नईखे सुनत ? आखिर ई कईसन अगुवाई ह ?
आजु सबेरवे नाया अंक मिलल ह एगो भोजपुरी पत्रिका के , ओह मे…Continue
Added by नबीन भोजपुरिया ( NB ) on September 14, 2012 at 2:14am — 3 Comments
प्रनाम आ जय भोजपुरी
आगि लागल बा , सब केहु गांव छोड के भागत बा , तले ले एगो बुढ लागल एगो गडहा मे से बाल्टी मे पानी भर भर के जरत पलानी प उबिछे । उ पलानी ओकर ना रहे दोसरा केहु के रहे आ इहे देखा देखी ओह गांव के मय लोग जेने धुर माटी पानी लउकल लेके लागल आगि बुतावे । 100 गो घर मे से 10 गो घर बाचि गईल आ अगिला 100 दिन मे मय घर रेडी ।
( एजुगा भागल सबसे बरिआर रास्ता सब केहु के लउकत रहे )
समाज कहत बा की दहेज ना लेबे के चाही ना देबे के चाही बाकी एगो गांव के सब केहु…
Added by नबीन भोजपुरिया ( NB ) on September 12, 2012 at 9:43pm — 3 Comments
प्रनाम आ जय भोजपुरी
गारी - प्राचीन काल से चलल आ रहल एगो अईसन परम्परा ह जवना के लोग हिसाब से जगहि देखि के मोका प प्रयोग करेला ।
गारी प्राचीन काल से बिआ आ आगे जब ले सुरज आ चनरमा रहिये तब ले एकर प्रयोग होत रही ।
गारी - अईसे त गारी गवाला , गारी दिअईबो करेला , गारी खियावल जाला , गारी सिखावल जाला , गारी सुनावल जाला , गारी गरियावल जाला ।
गारी - केहु सवखे देला केहु दुखे देला केहु बात बात प गारी देला त केहु नापि जोखि के गारी देला कतना लोग खाति गारिये पारन…
Added by नबीन भोजपुरिया ( NB ) on September 7, 2012 at 3:36pm — 7 Comments
जय भोजपुरी आ प्रनाम
छाती तानि के खुब घुमले बुआ
अब तनि, माई बाबु,
अपना आजा अठराजा के
थाती सम्हारि के त देखु,
ढाहे गिरावे के बात त
तोरा ओठ से रोजे चुअत रहेला
एक हाली अनका ओठ प,
अपने खाति, इचिका सा
नेह छोह उतारि के त देखु
चनरमा के सबदिना उतरेले
ते अपना गीत गजल मे
एक हाली ओहि चनरमा के
गरीबन के छिपा मे
रोटी निअर उतारि के त देखु
बडा जोम्ह फाटsता तोरा देहि मे
लाम चाकर हो के चलs तारे सरेहि मे
अब तनकी सा…
Added by नबीन भोजपुरिया ( NB ) on September 6, 2012 at 9:23pm — 2 Comments
Added by नबीन भोजपुरिया ( NB ) on September 6, 2012 at 8:00pm — 1 Comment
बाबू आन्हर माई आन्हर…Continue
Added by नबीन भोजपुरिया ( NB ) on September 3, 2012 at 9:00pm — 4 Comments
प्रनाम आ जय भोजपुरी
लगे से नेह छोह भाव ताव उ देखावेला,
तनकि से दुर हो के जीभ उ रिगावेला ।
गुलर के फुल कबो बनि जाला कनईला,
मोका प घीउ का उ त खा ले ला मईला ।
बुरबक बनाई के अब काटs ता चानी,
अईसन छुवावs की फाने लागो छानी ।
भोजपुरिया जवान अब जनि खा ठोकर,
ई भुसा वाला ना ह ई खोजs ता चोकर ।
लात खाई जुता खाई ई खाई अब लाठी,
हेने होने जनि देखs बारs अबs काठी ।
बात पे धेयान दs हो जनि बनs जोकर,
तुरि दs थुरि दs…
Added by नबीन भोजपुरिया ( NB ) on August 28, 2012 at 9:56pm — 5 Comments
लोग काहे भोजपुरी सिनेमा देखो ?
आखिर कब ले लोग भोजपुरी हमार भाषा ह एह प सिनेमा देखो ?
आखिर कब ले छोकराहवा एह से सिनेमा देखिहन स की लार चुवावे के मिली ?
आखिर कब ले भोजपुरिया दर्शक अपना के चोली साया के लगे घुमावत रहिहे ?
आखिर भोजपुरी देखला से का भेटाई ?
का भोजपुरी सिनेमा भोजपुरी देखावत बा ?
का भोजपुरी सिनेमा मे भोजपुरियापन बा ?
का भोजपुरी सिनेमा मे भोजपुरी साज बाज आवाज बा ?
का भोजपुरी सिनेमा भोजपुरिया क्षेत्र मे बनेला ?…
Added by नबीन भोजपुरिया ( NB ) on August 26, 2012 at 10:00pm — 3 Comments
साल भर पहिले एक जाना भर सीकम ठेहुन ना नाक प ले भोजपुरी मे डुबत उतरात रहले , हमरो लागल की अईसन लोग भोजपुरी खाति भीड जाई त फेरि भोजपुरी हर ओह जगहि प पहुंच जाई जहवा एगो नीमन आ बरिआर भाषा के रहे के चाही ।
काल्हु उनुका के देखनी , देखनी की बेचारु अब का दो राष्ट्रीय भाषा खाति लागल बाडे आ हम पुछनी कि - काहे हो का भईल हो ? एक साल पहिले ले त बडा बाँहि भाजत रहलs , एक साल मे अईसन का लउक गईल की अब हमरो से भोजपुरी मे बतियावल छोड देहलs । त जवान जवन बात कहलस , उ सुनि के हमार दिमाग हिलि ना गईल हिले…
Added by नबीन भोजपुरिया ( NB ) on August 19, 2012 at 1:16pm — 8 Comments
प्रनाम आ जय भोजपुरी
भारत संस्कार के देश ह भारत कई गो भाषा के पहिचान के देश ह भारत सन्युक्त सम्म्लित परिवार के देश ह भारत दुनिया के एक संगे रहे सिखावेला नीमन से बोले बतियावे सिखावेला आदत रहन मय बतावेला बाकि अब ?
ब्रांडेड कपडा ना रहे , रकम रकम के खाये के ना मिलत रहे , रकम रकम के खेलौना ना रहे बाकी आजु से 18-20 साल पहिले जवन चीझु अपनापन मे मिलत रहे उ ब्रांडेड कपडा , रकम रकम के खाना पीना , खेलौना से बहुत बेसी रहे । एह बात के अनुभव तब होला जब रउवा अकेले मे अपना…Continue
Added by नबीन भोजपुरिया ( NB ) on August 10, 2012 at 6:11pm — 2 Comments
भोजपुरिया माटी प तीन गो अईसन लोग के हम जानेनी जेकर बात जेकर लेख जेकर साहित्य तबो ओतने खांटी रहे जतना आजु । तबो मय जगहा उ बात लागत रहे आ आजुओ एह तीनो लोगन के बात , जवन ई लो अपना बेरा अपना घरी कही के गईल बा लो आजुओ ओतने खांटी बा ओतने सही बा ।
ई तीन गो लोग हवे
1- कबीरदास
2- प्रेमचँद
3- भिखारी ठाकुर
ई तीनो लोग अपना अपना तरिका से अपना अपना स्टाईल मे अपना अपना बात से समाज मे फईलल हर ओह चीझु के देखवले बा जवना से समाज…
Added by नबीन भोजपुरिया ( NB ) on July 31, 2012 at 9:30pm — 4 Comments
प्रणाम आ जय भोजपुरी
भिखारी ठाकुर के बारे मे अईसे त ढेर लोग लिखले बा आ लिखत बा , अईसही ट्वीटर प स्मिता मिश्रा जी बानी उँहे के चलते ई लेख पढे खाति भेटाईल ह सोचनी ह की रउवा सभ के भी एह लेख से परिचय करावल जाउ ।
जय भोजपुरी के एगो नियम बा की एजुगा भोजपुरी मे ही पोस्ट करे के बा , बाकि हम एडमिन जी से छमा चाहब काहे की ई लेख भोजपुरी मे नईखे बाकी एगो भोजपुरिया , एगो महान भोजपुरिया के बारे मे बा , सरिहार के लिखल बा , एह से हम सोचनी ह की सब केहु से साझ कईल जाउ…Continue
Added by नबीन भोजपुरिया ( NB ) on July 22, 2012 at 8:34pm — 4 Comments
भोजपुरी
का होई ?
बतावs बतावs
पेट मे जनि लुकवावs बतावs,
आखिर अईसन का हो जाई
भोजपुरी ,
जहिया भोजपुरी
आठवा अनुसुची मे
छपा जाई ,
त का हो जाई ?
भोजपुरियन के,
का नाफा भेटाई ?
नाफा ? अपना माई-भाखा के नीमन तबे देखबे जब नाफा भेटाई ? आ ना नाफा भेटाई त दुर दुर ? चलु तोरा लागत बा आ ते एक दम से ब्यपारिये हो गईल बाडे त तोरा के गिनवाईये दी ।
नाफा नमर एक - भोजपुरी भाषा कहाई ।
नाफा नमर दु - भोजपुरी मे पढावल जाई…
Added by नबीन भोजपुरिया ( NB ) on July 21, 2012 at 3:30pm — 5 Comments
प्रनाम आ जय भोजपुरी
बाबा - बाबुजी के बाबुजी , बाबा कहाले , आ पुजा पाठ करावे वाला पंडी जी के कतहु कतहु लोग बाबाजी कहेला , कई हाली ओहि पंडी जी के लईका के जोडा पारी के लोग बाबा कहेला । बाकी हम जवन बाबा एजुगा लिखले बानी एह बाबा आ आ बकिया बाबा मे बाडा अंतर बा । अब तनि देखल जाउ की बाबा आ रंगबाज के कहात बा एह घरी ।
बाबा आ रंगबाज - जेकर बोली अईसन जवना मे घमंड आ गरुर होखे , घमंड आ गरुर अईसन जवना से केहु के नाफा ना नुकसाने होखे वाला बा , जेकरा करतुत से घर के त घर…Continue
Added by नबीन भोजपुरिया ( NB ) on July 20, 2012 at 2:00pm — 6 Comments
प्रनाम आ जय भोजपुरी
भाव बता देला की खेतिहर के मोका प पानी मिल जाई त खेत त हरिअराईये जाला संगे संगे खेतिहर के अतमो हरिअरा जाला , आ संगे संगे भाव देखि , माने शब्द अईसन की ओह भाव के के बतावे के अंतिम जगहि ले पहुंच जाला , माने इहे बुझाला की ओकरा बाद ओह चीझु के बतावे खाति अब कुछ बाचि नईखे गईल ।
जी एगो आम आदमी जब आपना मातृभाषा मे बतियावेला त मय चीझु अतना नीमन से सरिहारी देला की बुझे वाला जरि सोरि से ले के पुलई पात के बात बुझि जाला । एगो नमुना देखि सभे…Continue
Added by नबीन भोजपुरिया ( NB ) on July 6, 2012 at 1:30pm — 1 Comment
2012
2011
2010
2009
© 2012 Created by Admin.


text:
Come, let's do something for Bhojpuri...
106 members Latest Activity: Jun 15 ई ग्रुप दिल्ली में रहे वाला भोजपुरिया लोगन खातिर समर्पित बा. एहिजा देश के राजधानी से संबंधित विषय उठावल जा सकेला.
83 members Latest Activity: Nov 11 इहा पढाई लिखाई से सम्बंधित विषयन पर बात चीत कइल जा सकत बा...
36 members
Latest Activity: Mar 10
आई फगुआ के आनन्द लिहल जाउ जय भोजपुरी परिवर के संगे ! गांवे ना गईनी ज त का कम से कम वर्चुअल फगुआ त होईये सकेला !
आई फगुआ के आनन्द लिहल जाउ जय भोजपुरी परिवर के संगे !
गांवे ना गईनी ज त का कम से कम वर्चुअल फगुआ त होईये सकेला !
44 members Latest Activity: Jul 16 एह समुह मे हमनी के भोजपुरी क्षेत्र के जेतना घुमे लायक जगह बाडी स ओह जगहन के बारे मे जानकारी दिहल जाई जवना से लोगन के कतहु आवे जावे के मन करी आ सुविधा…
181 members
Latest Activity: on Sunday
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
एह समूह में भोजपुरी गीत ग़ज़ल अउर शायरी अउर सम्बंधित विधा के रचना सम्मलित कइल जा सकत बा..बशर्ते ओह रचना के रचना कार के कौनो आपति ना होखे …
191 members Latest Activity: Aug 7 अगर रउवा के कवनो नया जानकारी चाही भा रउवा लगे कवनो नया जानकारी बा त एजुगा पुछी भा हमनी संगे साझा करी ।
237 members Latest Activity: yesterday एह ग्रुप में चुटकुला सुनावल जा सकेला... आईं, तनी हँसल आ हँसावल जाव...
60 members Latest Activity: Nov 11 ई ग्रुप अभियंता लोग के समर्पित बा.
28 members Latest Activity: Sep 30, 2010
© 2012 Created by Admin.


text:
कवि परिचय : अनिल ओझा नीरद जी प्रसिद्ध भोजपुरी पत्रिका 'भोजपुरी माटी' के संपादक आ भोजपुरिया डॉट कॉम के साहित्य विभाग के संपादक बानी। इहाँ का एगो ट्रांसपोर्ट कंपनी में नौकरी कइला का बावजुद भोजपुरी खातिर हमेशा समर्पित रहेनी। नीरद जी के कई गो किताब आ चुकल बाडी सन, आ एकरा अलावा इहाँ का भोजपुरी के कई गो संगठन जइसे विश्व भोजपुरी सम्मेलन, अखिल भारतीय भोजपुरी साहित्य सम्मेलन, पश्चिम बंग भोजपुरी परिषद आदि से जुडल बानी।
कतरा कतरा खून से सींचल, आजादी के धार,
कि एह के पहिचानीं सरकार ।
ई सबसे उत्तम ह त्योहार ।।
अठ्ठारह सइ सनतावन से, उनइस सइ सैतालिस,
भूलले भूलत नइखे लेकिन, उनइस सइ बेयालिस
करो मरो के नारा दे के, गइल अहिंसा हार। कि एह के.... ।।
मंगल पांडे, कुंवर सिंह, लक्ष्मी बाई आ नाना,
वीर भगत, सुखदेव, राजगुरु के जे ताना-बाना
खुदीराम, आजाद, उधम, बिस्मिल के ई उपहार। कि एह के... ।।
केकर केकर नाम लिहीं, के के दीहल कुर्बानी ?
को बड-छोट कहत अपराधू, सभके अलग कहानी
सभ अपना-अपना ढंग से लीहल आरती उतार। कि एह के... ।।
वीर शहीदनि के समाधि पर आईं शीश झुक आईं।
आजादी के वर्षगांठ, उत्साह से आजु मनाईं।।
नमन करीं ओह के जे हमनी पर कइल उपकार
कि एह के पहिचानीं सरकार ।
ई सबसे उत्तम ह त्योहार ।।


text:
एकमात्र साक्षात देवता का रुप में भगवान सूर्य के उपासना के एह पर्व में मुंबई से लेके असम तक, आ पंजाब से लेके तमिलनाडू तक, हर जगह नदियन के किनारे भारी भीड जुटल रहे। आ सबेरे अरघ के बेरा में एह भीड के उत्साह देखे लायक रहे, आ अरघ के बाद हर केहु प्रसाद के रुप में ठेकुआ ग्रहण करे खातिर आतुर दिखल। ई छठी माई के कृपा ही रहे कि एह पर्व में जाति-धर्म आ ऊँच-नीच के हर दिवार गिरत दिखल, घाट पर मौजुद हर आदमी सिर्फ श्रद्धालु रहे, आ "माई" के आशीर्वाद खातिर ओहिजा आइल रहे।
छठी माई के प्रति लोगन के बढत आस्था के कारण कई गो बा, लेकिन एक बात त सारा दुनिया मानेला कि ई अपने आप में अकेला पर्व हवे, जवना में डूबत सुरज के पहिले अरघ दिहल जाला, आ ओकरा बाद उगत सुरज के प्रार्थना कइल जाला। जाति-धर्म के दिवार तूडत ई पर्व अपना पिछे बहुत सारा अइसन संदेश छोड जाला, जवना पर अगर आदमी अमल करो, त समाज से बहुत सारा परेशानी अपने आप खतम हो जाई।
छठी मइया रउआ लोगन पर आपन कृपा बनवले राखस...


text:
मोनालिसा के एपिसोड में रउआ देखब की बड़का साहब के घर में बंद तेजस सपना में मोनालिसा का संगे डांस कर रहल बाडन अउर उनकरा के प्रोपोज भी करल चाहत बाडन। तबे बड़का साहब के ही एगो और प्रतिभागी सुबों मुखर्जी भी मोनालिसा का संगे डांस कर के उनकर के हथियावल चाहत बाडन। फिर ओह दुनो लोग में एक दूसरा के निचा देखावे के प्रतियोगिता शुरू हो जाता। तेजस सपना में ही अपना प्रतिद्वन्दी से लड़त बाडन तब ले "बड़का साहब" के एगो जोरदार थप्पड़ से तेजस के नींद खुल जाता।
लेकिन अगिले ही पल तेजस के सपना सच हो जाता। बड़का साहब बतावत बाडन की "आप लोनग के मनोरंजन खातिर मशहूर भोजपुरी अदाकारा मोनालिसा के आगमन घर में हो रहल बा।" एकरा संगे-संगे घर में धमाल होखल शुरू हो जात बा। गौरतलब बा की एह शो में "बड़का साहब" के भूमिका अभिनेता गजेन्द्र चौहान निभा रहल बाडन।


text:
यहेजकेल 48 (Awadhi Bible: Easy-to-Read Version)
यहेजकेल 48
Awadhi Bible: Easy-to-Read Version (ERV-AWA)
इस्राएल क परिवारसमूह बरे भुइँया
48 “उत्तरी सीमा भूमध्य सागर स पूरब हेतलोन स हमात दर्सा अउ तब लगातार हसेसोन तलक जात ह। इ दमिस्क अउर हमात क सीमन क बीच अहइ। परिवार समूहन मँ स इ समूह क भुइँया एन सीमन क पूरब स पच्छिम क जाइ। उत्तर स दविखन, इ छेत्र क परिवार-समूह अहइँ, दान, आसेर, नप्ताली, मनस्से, एप्रैम, रूबेन यहूदा।
भुइँया क खास भाग
8 “भुइँया क अगला छेत्र खास उपयोग बरे होइ। इ भुइँया यहूदा क भुइँया क दविखन मँ अहइ। इ छेत्र उत्तर स दविखन तलक पच्चीस हजार हाथ लम्बा अहइ अउर पूरब स पच्छिम तलक, इ ओतना चउड़ा होइ जेतना दूसर परिवार समूहन क होइ मन्दिर भूइँया क इ विभाग क बीच होइ। 9 तू इ भुइँया क यहोवा क समपिर्त करब्या। इ पच्चीस हजार हाथ लम्बा अउर दस हजार हाथ चउड़ा होइ। 10 भुइँया क इ खास छेत्र याजकन अउ लेविबंसियन मँ बँटी।
“याजक इ छेत्र क एक हींसा पइहीं। इ भुइँया उत्तर कइँती पचीस हजार हाथ लम्बी, पच्छिम कइँती दस हजार हाथ चउड़ी, पूरब कइँती दस हजार हाथ चउड़ी अउर दविखन कइँती पचीस हजार हाथ लम्बी होइ। भुइँया क इ छेत्र क बीच यहोवा क मन्दिर होइ। 11 इ भुइँया सादोक क बंसजन क बरे अहइ। इ सबइ मनई मोर पवित्तर याजक होइ बरे चुने ग रहेन। काहेकि इ पचे तब भी मोर सेवा करब जारी राखेस जब इस्राएल क दूसर लोग मोका छोड़ दिहन। सादोक क परिवार मोका लेवी परिवार-समूह क दूसर लोगन क तरह नाहीं छोड़ेस। 12 इ पवित्तर भू-भाग क खास हींसा बिसेस रूप स एन याजकन क होइ। इ लेवीबंसियन क भुइँया स लगा भवा होइ।
13 “याजकन क भुइँया स लगी भूमि क लेवीबंसी आपन हींसा क रूप मँ पइहीं। इ पच्चीस हजार हाथ लम्बी, दस हजार हाथ चउड़ी होइ। उ पचे उ पूरी भुइँया क जउन पच्चीस हजार हाथ लम्बी अउ दस हजार हाथ चउड़ी होइ पइहीं। 14 लेवीबंसी इ भुइँया क कउनो हींसा न तउ बेचिहीं, न ही बइपार करिहीं। उ पचे इ भुइँया क कउनो भी हींसा क बेचइ क अधिकार नाहीं रखतेन। उ पचे इ भुइँया क कउनो भी हींसा क अदल बदल नाहीं कइ सकत ह। एका दूसर क हाथन क हस्तान्तरित नाहीं होवइ चाही। काहेकि इ भुइँया यहोवा क अहइ। इ सब स परम पवित्तर अहइ।
नगर सम्पत्ति बरे हींसन
15 “भुइँया क एक छेत्र पाँच हजार हाथ चउड़ा अउर पचीस हजार हाथ लम्बा होइ जउन याजकन अउ लेवीबंसियन क दीन्ह गइ भुइँया स अतिरिक्त होइ। इ भुइँया नगर, पसुअन क चरागाह अउ घर बनावइ बरे होइ सकत ह। साधारण लोग एकर उपयोग कइ सकत हीं। नगर एकरे बीच मँ होइ। 16 नगर क नाप इ अहइ: उत्तर कइँती इ साढ़े चार हजार हाथ होइ। पूरब कइँती इ साढ़े चार हजार हाथ होइ। दविखन कइँती इ साढ़े चार हजार हाथ होइ। पच्छिम कइँती इ साढ़े चार हजार हाथ होइ। 17 नगर क चरागाह होइ। इ सबइ चरागाहन ढाई सौ हाथ उत्तर कइँती, ढाई सौ हाथ दविखन कइँती होइ। उ सबइ ढाई सौ हाथ पूरब कइँती तथा ढाई सौ हाथ पच्छिम कइँती होइ। 18 पवित्तर छेत्र क संग जउन हींसा बची, उ दस हजार हाथ पूरब मँ अउर दस हजार हाथ पच्छिम मँ होइ। इ भुइँया पवित्तर छेत्र क बगल मँ होइ। इ भुइँया नगर क मजदूरन बरे अन्न पइदा करी। 19 नगर क मजदूर एहमाँ खेती करिहीं। मजदूर इस्राएल क सबहिं परिवार समूहन मँ स होइहीं।
20 “इ भुइँया क बिसेस छेत्र वर्गाकार होइ। इ पचीस हजार हाथ लम्बा अउर पचीस हजार हाथ चउड़ा होइ। इ पवित्तर छेत्र अहइ, जेहमाँ नगर बरे दीन्ह गवा हींसा सामिल अहइ।
21-22 “इ खास भुइँया क एक हींसा देस क सासक क बरे होइ। इ बिसेस भुइँया क छेत्र वर्गाकार अहइ। इ पचीस हजार हाथ लम्बा अउर पचीस हजार हाथ चउड़ा अहइ। एकर एक हींसा याजकन बरे, एक हींसा लेवीबंसियन बरे अउर एक हींसा मन्दिर बरे अहइ। मन्दिर इ भुइँया छेत्र क बीच मँ अहइ। सेस भुइँया देस क सासक क अहइ। सासक बिन्यामीन अउर यहूदा क भुइँया क बीच क भुइँया पाइ।
23-27 “बिसेस छेत्र क दविखन मँ उ परिवार-समूह क भुइँया होइ जउन यरदन नदी क पूरब मँ रहत रहा। हर परिवार-समूह उ भुइँया क एक हींसा पाइ जउन पूर्वी सीमा स भूमध्य सागर तलक गइ अहइ। उत्तर स दविखन क इ सबइ परिवार-समूह अहइँ: बिन्यामीन, सिमोन, इस्साकर, जबूलून अउ गाद।
28 “गाद क भुइँया क दविखनी सीमा तामार स मरीबोत-कादेस क नखलिस्तान तलक जाइ। तब मिस्र क नाले स भूमध्य सागर तलक पहोंची। 29 अउर इहइ उ भुइँया अहइ जेका तू इस्राएल क परिवार मँ बटँब्या। उहइ हर एक परिवार-समूह पाई।” मोर सुआमी यहोवा इ कहेस।
नगर क फाटक
30 “नगर क इ सबइ फाटक अहइँ। फाटकन क नाउँ इस्राएल क परिवार समूहन क नाउँ पइ होइहीं।
“उत्तर कइँती नगर साढ़े चार हजार हाथ लम्बा होइ। 31 ओहमाँ तीन फाटक होइहीं। रूबेन क फाटक, यहूदा क फाटक अउर लेवी क फाटक।
32 “पूरब कइँती नगर साढ़े चार हजार हाथ लम्बा होइ। ओहमाँ तीन फाटक होइहीं: यूसुफ क फाटक, बिन्यामीन क फाटक अउर दान क फाटक।
33 “दविखन कइँती नगर साढ़े चार हजार हाथ लम्बा होइ। ओहमाँ तीन फाटक होइहीं। सिमोन क फाटक, इस्साकर क फाटक अउर जबूलून क फाटक।
34 “पच्छिम कइँती नगर साढ़े चार हजार हाथ लम्बा होइ। एहमाँ तीन फाटक होइहीं: गाद क फाटक, आसेर क फाटक अउर नप्ताली क फाटक।
35 “नगर क चारिहुँ ओर क दूरी अट्ठारह हजार हाथ होइ। अब स आगे नगर क नाउँ होइ: यहोवा हिआँ अहइ।”
Awadhi Bible: Easy-to-Read Version Copyright © 2005 World Bible Translation Center


text:
Come, let's do something for Bhojpuri...
सभे के प्रणाम ,
संवसे भोजपुरिया समाज खातिर 3 दिसम्बर के दिन कुछ खास होला लेकिन हमनी के परिवार खातिर कुछ खास से कहीं अधिक होला । भोजपुरिया स्वाभिमान सम्मेलन-1 के समय राजेंद्र बाबू के माटी अपना गोदी में बैठा के हमनी के जवन लाड़ प्यार दिहलस ओह पूंजी के सहेज के हमनी के भोजपुरिया स्वाभिमान सम्मेलन-2 के लेके पंजवार अइनी जा । इ सम्मेलन भोजपुरिया समाज के उपर एगो ऐसन छाप छोड दिहलस जवन मेटवले ना मिटी । पंजवार के भिखारी ठाकुर मंच से उठल आवाज के असर दिल्ली के संसद भवन में गुँजल आ देश के एगो जिम्मेदार मंत्री के कहे के पड़ल " हम रौवा लोग के भावना समझत बानी । "
भोजपुरिया स्वाभिमान सम्मेलन -3 पर चर्चा करे के समय आ गइल बा । पंजवार के लोगन के प्रेम , नवचेतना के समर्पण आ हमनी के परिवार के सदस्य संजय जी के उपलब्धता के साथे कई गो ऐसन कारण बाटे जवना चलते एक बार फेरु पंजवार आयोजन स्थल खातिर पहिलका पसंद बाटे ।
कार्यक्रम - भोजपुरिया स्वाभिमान सम्मेलन -3
दिनांक - 3 दिसम्बर 2012
आयोजन स्थल- प्रभा प्रकाश डिग्री कॉलेज , पंजवार , रघुनाथपुर ,सिवान
रौवा सभके किमती विचार आ सुझाव सादर आमंत्रित बा ।
जय भोजपुरी
Views: 631
हार्दिक स्वागत बा अभिनंदन भाई.......
जय भोजपुरी
bahut bahut dhanyabad
आवे के प्लानिंग बा अबे ले..अब आगे देखल जाई कईसे का होत बा..
नविन भाई राउर पूरा हक़ बा...आ हम जरुर आईम..
एगो छोट मोट पर्सनल पेंच बा, लेकिन ओकर कवनो इंतजाम होई..
:-)
जय भोजपुरी
हार्दिक स्वागत बा आशुतोष भाई........
जय भोजपुरी
धन्यवाद संजय भाई
प्रणाम आ जय भोजपुरी!
ई सुचना खातिर धन्यवाद आ बधाई. खबर पढि के भोजपुरिया स्वाभिमान सम्मेलन -2 के याद ताजा हो गईल. सम्मेलन के हिस्सा बने आ मेल-मुलाकात के ई दुर्लभ मौका ना गंवाये के पुरा कोशिश रही.
शुभकामना के साथ...
जय भोजपुरी!
बहुत बढिया..इ कार्यक्रम हमरो के खींचता...हमहु आयब एह साल...कार्यक्रम के रूप रेखा बतावल जाव!
अमितेश भाई राउर हार्दिक स्वागत बा ................
जय भोजपुरी
प्रणाम आ जय भोजपुरी ,
टीम एडमिन जी के धन्यवाद सम्मलेन के औपचारिक घोषणा करे खातिर, इ सम्मलेन मे शामिल भईल हमरा खातिर गर्व के बात होई.
अषुतोश भईय रउआ लिछावी मे टिकस करबनी हs ..दिसंबर मे लिछावी चली कि नs येह पर हरमेशा शंक बनल रहेला कहेला के ओकर के १५-१५ दीन ले ईकठ्ठे बंद कs देबेलसन..... :-(
शशि भाई हार्दिक स्वागत बा ..................
जय भोजपुरी
© 2012 Created by Admin.


text:
Come, let's do something for Bhojpuri...
बस अईसने मार्ग-दर्शक के जरूरत बावे। जे समय पडला प अपना अनुभव से भी कुछ कर देखाव।
सलाम बा हमार येह जोश के।
जय भोजपुरी
ई हाथ भोजपुरिया समाज के ओह पीढी के हवे, जेकरा लगे गर्व करे खातिर एगो शानदार अतीत बा, आपन बात मनवाये खातिर ताकत आ जिद बा, अउर आपन सपना के सच करे खातिर पुरा उमिर बा... भोजपुरी आंदोलन के बागडोर एह हाथन में देख के गर्व होता, आ जगजीत सिंह द्वारा गावल भोजपुरी गीत याद आवता... जब पूरब जागी, त होई सबेरा... पूरब अब जाग चुकल बाटे, आ सबेर भइला के पहिले आसमान में फइलल "लालिमा" एह लोगन के चेहरा पर साफ लउक रहल बाटे... ई पीढी ना सिर्फ भोजपुरी के ओकर हक दिला सकेले, बल्कि अपना राह में आये वाली हर बाधा के उखाड फेंके के जज्बा एह हाथन में बा... भोजपुरी माई के मुस्कुराहट हम महसुस कइ रहल बानी। :)
Comment
© 2012 Created by Admin.


text:
Come, let's do something for Bhojpuri...
चला हो बराती भाई लोग, चुल्न्हा के होत बा बियाह
ढेर दिन से रहईस चाह, पुर भलईस सब अरमान
चला हो बराती भाई लोग, चुल्न्हा के होत बा बियाह
कपड़ा धोई सोडा-सर्फ़ से जल्दी ली घाम में सुखाय
गर्म करी लोटा आगी पे या मोड़ी बिस्तर त दी धुकाय
हो जाई अयरण चकाचक फेर लिही झमकाये
जल्दी होखी तैयार फटाफट बरात बा लागल अब जाये
चला हो बराती चुल्न्हा के बियाह होत बा जाये
माई पहिन्लयीस नया लुगा, बाबू पियरी पहिन उतराए
नया कुरता पैंट पहिन के चुल्न्हा डोली में मुस्कराए
माई के दरबार के आगे लागल बा चुल्नहा परिछाये
गाँव ज्वार से लोग जुटल, लागल बरात अब जाये
डाला पे पुवारा छिटी सब, दरी बा दिहल बिछाए
हित नाता के आवाज़ लगाई जल्दी दिही सब बिठाये
ड्राईबर के बगल में चुल्न्हा, नोट के माला पहिनी जाये
चला हो बराती चुल्न्हा के बियाह होत बा जाये
पँहुचल बराती दुवारे बरात, अब लागल बाटे जाये
गाँव घर के लईकी गारी, लगली माइक में चिलाये
ताड़ी पी के सब बाराती, नाचत-कुदत लगले जाये
भईल खुबे धूम धड़का, सभे वापस सामियाना में समाए
भईल बियाह चुल्न्हा अब गईल कोहबर में समाए
नोट के माला साली सब मिके लिहली जा चुराय
निकलते देखि हालत, सर से तेल टपकत बा हाय
भईल बिधाई भोरे भोरे सभे वापस लागल जाये
चुल्न्हा-चुल्न्ही के ले अब डोली से वापस आये
jAI BHOJPURI
Views: 133
हा हा हा हा ............
जय हो ........जय जय हो
जय हो चुल्हन भईया के .........
मोंटु भाई प्रनाम आ जय भोजपुरी
बडा फुर्सत मे सिलसिलेवार मय चीझु बता देहनी चुल्हना-चुल्हनी के बिआह के सीन ... दान दहेज के झिक झिक ना लउकल बाकी पियक्कड लोग एजुगो हाजीर नाजिर बा !
बहुत सुन्दर तरिका से बहुत नीमन से एक एक चीझु आ बहुत कुछ रउवा कही देहनी एह रचना मे
आवे दी आवे दी अउरी आवे दी !
जय भोजपुरी
मोंटु भाई प्रनाम आ जय भोजपुरी
बहुत सुन्दर तरिका से बहुत नीमन से एक एक चीझु आ बहुत कुछ रउवा कही देहनी एह रचना मे
जय भोजपुरी
Comment
© 2012 Created by Admin.


text:
Come, let's do something for Bhojpuri...
हमनी के बचपन से बहुत कुछ देखले बानी जा माने तरह तरह के चिरयीं आ पंछी पर हमनी के छेत्र में एगो साधारण प्रकार के चिरियां भी रही सन जवना के किलकारी आ चहक होत सबेरे आँगन में गूंजे लागत रहे, पर आज का कारण बा कि इ चिरयीं के संख्या बहुत ही कम होत जात बा हम सब सदस्य गण से निहोरा करत बानी कि एह चिरयीं के बचावे आ सरंक्षण के खातिर का कईल जा सकेला? का कईल जा सकेला इ छोटी सी नन्ही सी जान के बचावे खातिर आपन राय दिही जा...
अगर कुछ याद होखे बचपन के बात त याद करीं जा जब चबेनी मिळत रहे त इहे साथे रहत रहिन स और घर में जब बच्चा रोवत रहन त पहिले एतना खिलौना ना रहे माई बाबु इहे कह के लईका के देखावत रहन उ देख बाबू - चिरयीं आ वोकर फुदकन देख के केतना लईका के चेहरा पे हंसी बिखर जात रहे एह हंसी के फेर से बिखेरे खातिर कुछ कईल जाव... आयें एह नन्ही सी जान खातिर कुछ कईल जाव...
कुछ रोचक जानकारी-
इ चिरियां इंसान के बीच ही रहल पसंद करेली सन, वैसे त एकर बहुत सारा प्रजाति बा पर हमनी किहा जवना के पावल जाला वोकरा के घरेलु गौरैया कहल जाला आ एगो खास बात इ बा कि बिश्व के हर कोना में पावल जाला एह चिरियां के पर मुख्या रूप से इ हिंदुस्तान (एशिया) यूरोप, अमेरिका, ऑस्ट्रेलिया, न्यूज़ीलैंड में पावल जालीं सन!
भारत के साथे बहुत देश एह चिरियां के बचावे के अभियान शुरू कईले बा आ पहली बार २० मार्च के बिश्व गौरैया दिवस मनवे के घोसना कईल गईल बा, दिल्ली में Nature for Ever Society के संयोजक मोहम्मद दिलावर एह अभियान में जुटल बारें, एह अभियान से जनप्रतिनिधि, सामाजिक कार्यकर्ता और स्कूल के भी जोरल जात बा..
बचाव के उपाय
मकान में कुछ खुली जगह पर भुरकी चोरल जा सकेला, या त घर के बाहर या कही भी छोट छोट लकड़ी के बक्सा टांगल जा सकेला जहाँ इ रह सकेली जा वैसे घर में रोसनदान आ भुरकी से भी बहुत हद तक एक्नी के रहे के समस्या कम हो सकेला, छत के ऊपर भा आँगन में कौनो बर्तन में पानी रखी! हमनी के थोरा सा सहारा या सतर्कता एह प्रजाति के बचा सकेला...
अगर रवुआ सभे के पास कौनो सुझाव या घटना होखे एह चिरयां से जुरल त जरुर लिखीं जा
जय भोजपुरी
बचाईं जा इनकरा के...
एही तरह हाथों-हाथ लिही जा
jAI BHOJPURI
Views: 176
© 2012 Created by Admin.


text:
Come, let's do something for Bhojpuri...
भाई हो रेलवे के टिकट कटावे खातिर बुकिंग काउंटर पर घंटों लाइन में खड़ा रहे के पड़े लावे लेकिन बुझाता ता की बहुत जल्दी एह समस्या से छुटकारा मिल जाई|
हालाँकि बहुत दिन ई-टिकट द्वारा रेलवे के टिकट केहू भी हासिल कर सकत बावे के सुविधा उपलब्ध बा लेकिन एह सुविधा के लाभ उहे उठा सकत बावे जेकरा लगे कंप्यूटर बा या फिर जे कंप्यूटर और इन्टरनेट के इस्तेमाल हमेशा करेला लेकिन अब रेलवे मोबाइल से टिकट बुक करे वाला एगो नया सुविधा शुरू करे जात बा ।एह सेवा के एही महिना से शुरू होखे के संभावना बा,एह सेवा के शुरू भईला के बाद रेल यात्रि घर बईथल आपना स्मार्ट मोबाइल फोने से रेल टिकट बुक करा सकिहन |
और एह सेवा के सब से खास बात इ बा की रेलवे की ओर से एमएमएस के जरिए यात्री के मोबाइल पर रेल टिकट के इमेज भेज दिहल जाई और मोबाइल स्क्रीन पर टिकट के इमेज ही यात्रा खातिर वैध मानल जाई यानि की रेल टिकट के प्रिंट लेहला के ज़रूरत ना रही | लेकिन सफर के दौरान यात्री के आपना साथे आपण आईडी प्रूफ रखे के पड़ी ना त रेल टिकट वैध ना मानल जाई|
मोबाइल से टिकट बुक करावे खातिर आईआरसीटीसी (इंडियन रेलवे कैटरिंग एंड टूरिज्म) के वेबसाइट पर जा के पहिले रजिस्ट्रेशन करे के पड़ी फिर उहा से रौवा एगो आईडी और पासवर्ड जारी कईल जाई । एकरा बाद रौवा आपना मोबाइल पर आईआरसीटीसी की वेबसाइट से एडवांस टिकट बुक कर सकत बानी । मोबाइल स्क्रीन पर टिकट बुकिंग-आईकॉन पर जा के ऑनलाइन फॅार्म भरे के पड़ी एह में आपण नाम, पता, ट्रेन नंबर, रिजर्वेशन क्लास, यात्रा के तारीख, मोबाइल नंबर आदि जरूरी जानकारी देबे के पड़ी । एह सुविधा के लाभ उठावे खातिर स्मार्ट मोबाइल फोने यानि जुना में इन्टरनेट चालत होखो के रहल ज़रूरी बावे|एह टिकट के भुगतान रौवा डेबिट, क्रेडिट या कैश कार्ड से कर सकत बानी। आगे आवे वाला दिन में भुगतान प्रक्रिया के और आसन कर दिहल जाई अईसन रेलवे के दावा बा |
देखि आगे का होला कहे से की आपना देश में घोषणा ता बहुत होला लेकिन ओह पर अमल बहुत कम होला या फिर आधा आधुरा होला |
लेकिन एह सुविधा के लाभ उठावे खातिर एगो बात के धेयान रखे के पड़ी "की मोबईल्वा डीसचार्ज मत हो जावो कहे की अगर मोबाइल डीसचार्ज हो जाई ता टी टी बाबु जब टिकट मंगिहन तब का होई ?
Views: 173
रिंकु भाई सलाम आ जय भोजपुरी
नीमन जानकारी कामलायक जानकारी , बस जहिया से ई नियम शुरु हो जाई ओह दिन एक हाली फेरु से मन परा देब , फेरि हनाहन हनाहन हपक के हुमच के ट्रेन से घुमल जाई इहे टिकट बुक करा के मोबाईल से :-)
बहुत बहुत धन्यवाद एह जानकारी खातिर !
जय भोजपुरी जिआ भोजपुरी
rinku bhaijan salam a jai bhojpuri |
bahut badhiya jankari bhaiya,aram ho jai |
bas khali suru hokhe ke deri ba,sathe sath mobile charj ke bhi suvidha
hoke ke chahi har tren me ,abahu har gadi me na ba |
bahut bahut dhanyavad |
jai bhojpuri
sanjay pandey |
BAHUT NEMAN JANKARE BA, HAMNE SAN KE TICKET LEBE ME AASANE HO JAI.BAHUT BAHUT DHANYBAD,AISAN HE JANKARE BHEJAT RAHE.
JAI BHOJPURI......
MARA DESH MAHAN
Comment
© 2012 Created by Admin.


text:
लखनऊ। उत्तर प्रदेश के मुख्यमंत्री मायावती का लगे आपन मूर्ति लगवाये खातिर त पइसा बा, लेकिन लइकन के पढ़ाई खातिर नइखे। प्रदेश में दलित नेता लोग के नांव पर पार्क आ स्मारकन पर त मायावती करोड़ों रूपया खर्च कइ देहली, लेकिन शिक्षा का अधिकार अधिनियम लागू करे खातिर ऊ केन्द्र से पइसा मांग रहल बाडी।
मायावती के माँग बा कि शिक्षा का अधिकार अधिनियम लागू करे खातिर केन्द्र राज्य सरकारन के वित्तीय भार के वहन करो। मायावती एहिजा प्रधानमंत्री डॉ मनमोहन सिंह के शनिचर के एगो पत्र में लिखली कि संविधान के व्यवस्था के अनुसार शिक्षा के समवर्ती सूची में शामिल कइल गइल बाटे। अइसन हालत में ई जरुरी बा कि शिक्षा का अधिकार अधिनियम के सम्बन्ध में केन्द्र सरकार द्वारा राज्यन से औपचारिक विचार- विमर्श कइला का संगे-संगे एकरा क्रियान्वयन खातिर समुचित वित्तीय व्यवस्था भी करे के चाहीं।
मुख्यमंत्री आगे लिखले बाडी कि भारत सरकार शिक्षा के अधिकार के अधिनियम त बना दिहले बाटे, लेकिन एह अधिनियम के क्रियान्वयन खातिर आवश्यक आर्थिक व्यवस्था नइखे कइले। एह अधिनियम के लागू करे में 45 प्रतिशत धनराशि के व्यवस्था राज्य सरकार के करे के पडी। मायावती इहो लिखले बाडी कि अधिनियम के क्रियान्वयन खातिर राज्य सरकार के करीब 8000 करोड रूपया के व्यवस्था करे के पडी, जवन कि प्रदेश के वर्तमान आर्थिक स्थिति के देखते हुए सम्भव नइखे।
मायावती अपना पत्र में केन्द्र सरकार से अनुरोध कइले बाडी कि अगर भारत सरकार शिक्षा के अधिकार अधिनियम के गम्भीरतापूर्व लागू कइल चाह तिया, त ओह के उत्तर प्रदेश सरकार के पूरा पइसा उपलब्ध कराये के चाहीं। मुख्यमंत्री उम्मेद जाहिर कइले बाडी कि एह महत्वपूर्ण मुद्दा पर केन्द्र सरकार गम्भीरतापूर्वक विचार कर के सकारात्मक निर्णय ली। मायावती के अनुसार केन्द्र सरकार द्वारा लागू कइल एह शिक्षा का अधिकार अधिनियम के उत्तर प्रदेश में अमली जामा पहनाये खातिर एक साल में करीब 18,000 करोड रूपया के जरूरत पडी, जवना में राज्य सरकार के 45 प्रतिशत के धनराशि के व्यवस्था करे के पडी।
एहिजा ई बतावल जरुरी होई कि उत्तर प्रदेश सरकार पिछला 2-3 साल में मायावती आ कुछ अउर दलित नेता के मूर्ति आ पार्क बनाये के नाम पर सैकडों करोड रुपया खर्च कर चुकल बिया। सुप्रीम कोर्ट अउर बाकी विपक्षी पार्टियन के विरोध के बावजुद मायावती काल्हे एह मूर्तियन के सुरक्षा खातिर अलग से सिपाहियन के भर्ती के भी घोषणा कइली। एकरा अलावा कुछ दिन पहिले मायावती अपना नोटन के माला खातिर भी खासा चर्चा में रहली। कुल मिला के कहल जा सकेला कि मायावती का लगे अपना मूर्ति खातिर पइसा बा, ओकर सुरक्षा खातिर पइसा बा, लेकिन देश के भविष्य कहल जाये वाला लइकन के पढाई खातिर पइसा नइखे।
साभार: भोजपुरिया डॉट कॉम


text:
Come, let's do something for Bhojpuri...
कमेसरा के दादी, कांपत आवाज में
गरियावत रहली ब्रह्मा-विष्णु-महेश के,
उनका झुर्रियन में अंटकल रहे
ढेर सारा लाज के लाली।
नटवर नारायन त हरमेसे से चालू ठहरले
आ ब्रह्मा के बुढ़ौती के खयाल त भाई करहीं के पड़ेला
ढेर होई त उनका सन जइसन दाढ़ी में करिखा आ अलकतरा पोताई।
बाकिर हर बार पकड़ा जाले बेचारे बमभोला
अड़भंगी, नसेड़ी, शंभु के खूब होला मलामत
कि कीरा बिच्छी वाला बौड़म के हाथे पड़ गइली सुकुमारी गउरा।
खेत-खरीहान तक पसरल जात रहे
गारी के सुर,
का जाने का रहे गारी में
कि सास के मार भुला गइल फुलमतिया
नयका पाहुन के गरियावे के बोलावा पा के।
आ रसिक राजा दशरथ से मोछमुंडा देवर तक
सरपट दउड़े लागल गारी के सुर
गनेस बो त, अतना डूब के जोड़त रही
रिश्तेदारन के नया संबंध
कि बेमानी हो गइल रहे
अंचरा धर के रोवत लइका के आवाज
इंडिया गेट जइसन पेट वाला भसुरजी
गवनिहारिन के दीहले दू गो कड़कड़ सौटकिया नोट
चउठारी आइल बुढ़उ के गारी बिना
एकदम फीका लागल खाना
खूब सरपले गाँव वालन के संस्कार के।
बी.एच.यू. के बिरला छात्रावास के पुरान छात्र
थरिया पीट-पीट नाचत,
फागुन के एगो रात में
यौन संबंध प कइलस रिसर्च
सबेरे गर्दन प चूना थोप के निकलल
डी.लिट. के डिग्री जइसन।
मंत्रीजी चेलन से पूछत रहले--
आहो, कुछ भाव गिर गइल बा का एह साल
अस्सी के होली में ससुरा ना लेहले हवे स हमार नाम
बहुत दिनन से मुंह फुलवले अलमगीर भाई के
कबीरा के बहाने एतना गरियवले गिरिधर पंडित
कि ‘ससुरा सठिया गइल बा’ कहत
उनका गले लगवहीं के पड़ल।
मन भर पाहुन के गरिया लेहला के बादो
बहुत कुछ बांचल रह गइल रहे
जवना के अँचरा के खूंट में बान्ह के
घरे ले गइल रधिया
अउर जवना के कई दिन तक चभुलावत रहले
पोपला मुंह वाला अजिया ससुर।
बाकिर मुई! का जाने कइसन गारी रहे ओह बचवा के
कि हो गइल दंगा
अउर धह-धह जरे लागल पूरा के पूरा शहर
जवना के बुझावत रहे लोग
एक दूसरा के ख़ून से।
Views: 39
Comment
© 2012 Created by Admin.